Rusija obeležava Dan narodnog jedinstva - 04.11.2017, Sputnik Srbija\nRusija obeležava danas Dan narodnog jedinstva, jedan od najmlađih državnih praznika. On se obeležava od 2005. godine u čast sećanja na događaje iz 1612. godine... 04.11.2017, Sputnik Srbija\n10:14 04.11.2017 (Osveženo: 19:21 04.11.2017)\n© Sputnik / Vasilij Batanov / Uđi u foto-galerijuDan narodnog jedinstva u Rusiji\nRusija obeležava danas Dan narodnog jedinstva, jedan od najmlađih državnih praznika. On se obeležava od 2005. godine u čast sećanja na događaje iz 1612. godine kada je narod pod rukovodstvom Kuzme Minjina i Dmitrija Požarskog oslobodio Moskvu od poljskih osvajača.\nIstorijski praznik je povezan sa završetkom Smutnog vremena u Rusiji u XVII veku i simboliše jedinstvo naroda i njegovu sposobnost da se ujedini u teškom periodu.\n© Sputnik / Vitalij Anjkov / Uđi u foto-galerijuObeležavanje Dana narodnog jedinstva\nObeležavanje Dana narodnog jedinstva\nU više gradova Rusije biće održani praznični marševi, koncerti, istorijske rekonstrukcije i pozorišne predstave. Jedan od glavnih događaja biće praznični koncert „Rusija ujedinjuje“ u sportskom kompleksu „Lužnjiki“ na kome će nastupiti poznati glumci, javni poslenici i predstavnici civilnog društva.\n© Sputnik / Vitaliй Anьkov / Uđi u foto-galerijuObeležavanje dana narodnog jedinstva u Vladivostoku\nObeležavanje dana narodnog jedinstva u Vladivostoku\nNije slučajno da su organizatori ove već tradicionalne akcije su Društvena palata Rusije — jedan od organa savremene Rusije koji ima najveći uticaj u društvu koji objedinjuje različite profesije, nacionalnosti i religije.


Server: Vašington mora da neutrališe uticaj Rusije i Kine na Zapadnom Balkanu - Kosovo Online\n8. Decembar 2020. • 19:07\nBuduća vašingtonska administracija trebalo bi da neutrališe uticaj Kine i Rusije na Zapadnom Balkanu, rekao je Danijel Server, direktor Instituta za spoljnu poitiku i rešavanje sukoba na Univerzitetu "Džon Hopkins", apostrofirajući, posebno, Srbiju, prenosi Tanjug.\nOn je, na Odboru za spoljnu politiku Predstavničkog doma američkog Kongresa, ocenio da ruski uticaj ne bi bio ni blizu toliko osetan u Srbiji koliko jeste, da srpske vlasti to ne omogućavaju.\n"Predsednik Vučić je otvorio svoje medije Rusiji i naneo štetu Glasu Amerike, koji je nakon višedecenijskog prisustva u Srbiji sveden na najmanju meru. To bi trebalo da bude jedan od prioriteta za novu američku administraciju", smatra Danijel Server.\nNa pitanje moderatora kako bi SAD trebalo da se vrate kao aktivan i značajan politički faktor za postizanje stabilnosti na Zapadnom Balkanu, posebno u odnosima između Srbije i Kosova, Server je najpre ocenio da je u ovom trenutku uticaj Rusije i Kine daleko veći, ali da će Rusija, zbog unutrašnjepolitičkih problema, u naredne četiri godine biti, "po svemu sudeći, više okrenuta sebi".\n“Korupcija nagriza društva Zapadnog Balkana. Verujem u ulogu privatnog sektora koji bi mogao da poboljša život građana, ali najvažnije je da se SAD ponovo aktivno uključe u rešavanje pitanja između Srbije i Kosova. Nismo uspeli da ostanemo dovoljno aktivni na Kosovu i prepustili smo rešavanje gorućih pitanja korumpiranim političarima. Sada korupcija izjeda ta društva, a pozitivnog pomaka nema. Ne samo na Kosovu, već ni u BiH, niti u Srbiji", rekao je Server.\nServer je podsetio da Kosovo ne priznaje pet zemalja članica EU i ukazao da bi SAD trebalo da sarađuju sa EU kao celinom, ali da bi morale da ožive i ojačaju saradnju na realciji Velika Britanija- Nemačka - SAD, koja je osnova za uravnoteženu politiku i prema Zapadnom Balkanu.\n"Tu osovinu bi trebalo obnoviti i to bi bio moj savet za novu američku administraciju”, zaključio je Danijel Server.\nDaniel Server Sjedinjene Američke Države Kongres Zapadni Balkan\nNa konferenciji Odbora za spoljne poslove američkog Kongresa stručnjak za Zapadni Balkan Januš Bugajski rekao je da Evropska unija i Sjedinjene Američke Države treba da reše spor između Kosova i Srbije, prenosi TV Kljan Kosova.\nHoti: Primena Vašingtonskog sporazuma ne zavisi od promene američke administracije\nMorton: Velika Britanija spremna da podrži sporazum koji će koristiti narodima Srbije i Kosova\nBaraljiu: Formiranje institucija čim prođu žalbeni rokovi, počinje nova politička epoha


Predstavljanje publikacije „Tržište rada u Srbiji – položaj žena 45+“ – Žene na prekretnici\nPredstavljanje publikacije „Tržište rada u Srbiji – položaj žena 45+“\n20 новембра, 2017 /0 komentara/in press cliping / Bojan\nBEOGRAD – Povodom objavljivanja publikacije „Tržište rada u Srbiji – položaj žena 45+“ u kojoj se govori o rodnoj nejednakosti i „Uskraćivanju prava na dostojanstven rad“, Udruženje „Žene na prekretnici“ organizuje promociju i konferenciju za novinare, u sredu, 22. novembra 2017. godine u 12.00 sati u Medija centru.\n„Navedenom Publikacijom želimo da ukažemo na položaj jedne od najranjivih grupa na trižištu rada u Srbiji, a to su žene u dobi iznad 45 godina. Namera nam je da upozorimo na specifične probleme sa kojima se suočavaju, da podstaknemo stručnu, ali i najširu javnost, kao i nosioce političkih odluka da usmere svoju pažnju ka različitim oblicima podrške i merama za poboljšanje njihovog postojećeg stanja“, navodi ovo Udruženje.\n„Mnogobrojna istraživanja ukazuju na veoma izraženu rodnu nejednakost u Srbiji. Indeks rodne ravnopravnosti, kojim se ove nejednakosti mere, pokazuje da je upravo u domenu rada i novca, položaj žena u Srbiji najnepovoljnji u poređenju sa drugim evropskim zemljama. Žene su neravnopravne u ključnim egzistencijalnim segmentima i zaostaju za muškarcima, u pogledu zaposlenja, za čitavih 14 odsto. Izložene su, više nego muškarci riziku od otkaza, a suočavaju se sa nizom nepovoljnih okolnosti koje otežavanju povratak na tržište rada. To je upravo grupa sa najvećim postotkom dugoročno nezaposlenih“.\n„Ponovno zapošljavanje žena ove starosne dobi, sa velikim radnim i životnim iskustvom, uglavnom visokoobrazovanih, predstavlja veliki privredni resurs za razvoj svake zemlje, sami tim i Srbije, koji je merljiv i kroz povećanje BDP“, istaklo je ovo Udruženje u svom zvaničnom pozivu medijima za prisustvo na ovoj konferenciji.\nUčesnice na Konferenciji su Brankica Janković, poverenica za zaštitu ravnopravnosti, Čila Ihas, predsednica Izvršnog odbora UniKredit Banke Srbija, Marija Babović, direktorka programa SeConS-a, Mima Perišić, predsednica Upravnog odbora Udruženja “Žene na prekretnici“ i Svetlana Cerović, član Upravnog odbora Udruženja „Žene na prekretnici“ koja će biti moderator događaja.\nhttps://www.zenenaprekretnici.org/wp-content/uploads/2017/11/ZNP.jpg 390 650 Bojan http://new.zenenaprekretnici.org/wp-content/uploads/2017/03/logo.png Bojan2017-11-20 12:25:532017-11-20 12:25:53Predstavljanje publikacije „Tržište rada u Srbiji – položaj žena 45+“\nJutarnji program RTS 1 u poseti Udruženju Žene na prekretici, 13. novembra,... ŽENE NA PREKRETNICI, promocija nove publikacije o položaju žena 45+, 22....


Danas djeca sutra roditelji – IN Fondacija Danas djeca sutra roditelji » IN Fondacija\nPovodom završetka trogodišnjeg projekta „Danas djeca, sutra roditelji“ u Sarajevu je 22. septembra 2011. održana završna konferencija na kojoj je predstavljen model rada sa djecom koja dolaze iz porodica s višetrukim problemima.\nProjekat je realiziran na državnom nivou u partnerstvu između Kinderpostzegels, Holandija i nevladine organizacije TALDi iz BiH, uz finansijsku podršku Ministarstva vanjskih poslova Kraljevine Holandije kroz Matra program, program društvene transformacije.\nCilj projekta je bio da pruži podršku djeci koja dolaze iz porodica sa višestrukim problemima kroz osnivanje održivih dnevnih centara. Centri su uspostavljeni u šest gradova u BiH: Čelinac, Gornji Vakuf/Uskoplje, Ljubija kod Prijedora, Novi Grad, Trebinje i Tuzla-Slavinovići.\nU fokusu rada centara su preventivne aktivnosti, ali projekat je usmjeren i na pružanje podrške djeci u cilju njihovog osnaživanja, kako bi što lakše prevladala teške životne situacije sa kojima se suočavaju.\nPo završetku podrške kroz Matra program, INF nastavlja pružati stručnu i finansijsku podršku uspostavljenim centrima.\nObzirom na postignute rezultate u radu sa ovom ranjivom kategorijom djece, odlučili smo da Vama predstavimo naša iskustva i ponudimo praktične iskustvene korake u procesu primjene ovog specifičnog modela i uspostavljanja efektivnog rada centara. U tu svrhu smo uradili istraživanje o primjeni ovog modela rada i specifičnog pristupa na našu korisničku grupu.\nKliknite na link da preuzmete dokument u pdf formatu\nRezultati istraživanja mjerenje progresa i uticaja projekta\nIsto tako smo napisali i Priručnik – Kako uspostaviti i voditi centar za djecu koja dolaze iz porodica s višestrukim problemima koji možete preuzeti na našoj stranici.\nKliknite na link da preuzmete dokument u zip formatu\nPriručnik za centre\nNadamo se da će vam isti pružiti neke informacije i biti inspiracija za pokretanje centara koji bi u svom radu koristili ovaj prilično jednostavan i učinkovit metodološki pristup.


Magna Seating bavi se proizvodnjom i razvojem komponenata koje se koriste u automobilskoj industriji, kao i dizajnom automobila najpoznatijih svetskih proizvođača, te predstavlja jednog od lidera kada je reč o automobilskom inženjeringu i dizajnu.\nKlijent: Magna Seating\nZa potrebe proizvodnog pogona auto presvlaka u Aleksincu otvorenog u junu 2020. godine Magna Seating je angažovala našu kompaniju kako bi ga opremila savremenim video prezentacionim sistemom radi obučavanja zaposlenih.\nVideo prezentacioni sistem sastoji se od 4 laserska projektora sa motorizovanim platnima i distribucijom signala sa jednog mesta. Dimenzije projekcione slike motorizovanog platna iznose 264 x 165 cm. Platna su raspoređena na odgovarajućim pozicijima u pogonu fabrike kako bi na visini od 3,5 m bila vidljiva svim zaposlenima.\nDistribucija signala obavlja se preko HDMI HDBaseT predajnika i Infobit E70C-T S/FTP Cat6 mrežnog kabla. Ovaj kabel može da prenese audio, video i kontrolni signal HD rezolucije na 70 m, odnosno 4K rezolucije na 40 m bez gubitaka u njihovom kvalitetu, a obezbeđuje i jednostavnu i centralizovanu kontrolu povezanih uređaja putem dvosmerne komunikacije IR i RS232 signala.\nSony VPL-PHZ60 laserski projektor malih dimenzija i težine pravi je izbor kad je reč o odnosu cene i kvaliteta.\nSnaga osvetljaja od 6.000 lumena omogućava odličnu vidljivost čak i pri velikom ambijentalnom svetlu u pogonu fabrike, a zahvaljujući funkciji inteligentnog podešavanja kojom se omogućava kontrola više parametara (boja, osvetljaj, buka ventilatora) maksimizuju se performanse projektora.\nFunkcija Bright View dodatno pojačava osvetljaj u prostorima sa većim ambijentalnim svetlom, dok Contrast Ratio (full white/full black) oo:1 obezbeđuje izuzetno oštru sliku. Karakterišu ga zasićene boje, kao i velika fleksibilnost u instalaciji zbog -35%/+55% vertikalnog lens shift-a.\nOpremljen je HDBaseT ulazom za jednostavan prenos AV signala preko mrežnog kabla bez uticaja elektromagnetnog zračenja, a odlikuje se malim dimenzijama i težinom.\nZahvaljujući laseru, projektor praktično ne zahteva održavanje, a njegov minimalni radni vek iznosi 20.000 sati.\nIzazov sa kojim smo se uspešno suočili predstavljala je montaža mehaničkih nosača za projektor na visini od 10 m u pogonu fabrike, što je zahtevalo najam električne dizalice. Uz korišćenje zaštitne opreme tokom rada i posedovanje dozvole za rad na visini koju članovi našeg instalaterskog tima poseduju, montaža je u celosti prošla bez ikakvih problema.\nImplementirano video prezentaciono rešenje je u potpunosti odgovorilo zahtevima klijenta, pa se sa sigurnošću može reći da će obučavanje radnika u proizvodnji postati uobičajena i jednostavna aktivnost.


Neizvesna trka u Republikanskoj stranci\nVodeći kandidat za predsedničku nominaciju Republikanske stranke, Njut Gingrič\nAmerikanci će započeti proces izbora sledećeg predsednika, 3. januara u državi Ajovi, gde će ljudi okupljeni u omanje grupe, birati kandidata za predsedničku nominaciju između sedam preostalih predsedničkih pretendenata Republikanske stranke.\nRepublikanski predsednički pretendenti već uveliko vode svoje izborne kampanje širom Amerike.Susreću se sa glasačima, drže predavanja, pridobijaju podršku birača. U ovom trenutku u usponu je Njut Gingrič, bivši predsednik Predstavničkog doma Kongresa, koji vodi kampanju u Ajovi.\n"Imate šansu da sa svojim prijateljima i susedima učestvujete u stvaranju istorije jer će ovde doslovce doći svi politički reporteri Amerike.“\nAnkete pokazuju da se trka već svela na dva republikanska pretendenta, Njuta Gingriča i bivšeg guvernera Masačusetsa, Mita Romnija, koji i dalje glavnu pažnju usmerava na predsednika Baraka Obamu.\n„Predsednik Obama je fin čovek. Ali, čini mi se da ne razume Ameriku. Mislim da ne razume našu privredu. Mislim da ne shvata moć slobodnih ljudi, koji mogu slobodno da odlučuju o svom životu.“\nGingrič i Romni, zajedno sa ostalim pretendentima takmiče se i za podršku biznismena, i bivšeg pretendenta Hermana Kejna.\n„Republikanska izborna trka haotičnija je i više nepredvidljiva nego ikada. Ko god vam kaže da zna kako će stvari teći, ne govori vam istinu.“\nPredsednik Obama sa svoje strane nastoji da obodri demokrate.\n„Nastavićemo sa pritiskom i borbom i još uvek imamo nadu. I dalje nastojimo da ostvarimo promenu u koju verujemo.“\nMeđutim, Rotenberg kaže da bi predsedniku mogao da predstoji težak put do reizbora.\n„Predsednicima se pripisuju uspesi u dobrim vremenima, i neuspesi u lošim vremenima. Birači su još uvek spremni da promene izborno opredeljenje, baš kao što je bio slučaj 2006., 2008., 2010., a on je deo establišmenta.“\nZa republikance izbor predsedničkog kandidata počinje 3. januara u državi Ajovi gde će glasati u takozvanim kokus grupama, a nedelju dana kasnije uslediće primarni stranački izbori u državi Nju Hempšir.


Burićevo STOP Vespremu za prvu pobedu nakon 13 godina! (Video) – Balkan-Handball.com\nHome / Evropa / Burićevo STOP Vespremu za prvu pobedu nakon 13 godina! (Video)\nJoš jedna simultanka fenomenalnog Benjamina Burića, bila je neophodna i dovoljna Flensburgu za prvu pobedu nad Vespremom još od 2008. godine – 30:27 (16:12).\nČuvar mreže iz Maglaja dovodio je do očaja ekipu Momira Ilića, i sa 17 odbrana bio najvažniji faktor trijumfa tima nad mađarskim gigantom nakon devet mečeva, u kojima je Vesprem slavio osam puta uz jedan remi.\nPogledajte kako je reprezentativac Bosne i Hercegovine vodio svoj tim do pobede:\nFlensburg je četvrtim trijumfom napredovao na peto mesto grupe B preskočivši Motor, dok Vesprem sada ima šest pobeda i četiri poraza, odnosno 12 bodova, koliko i Barselona i Pari Sen Žermen. Prvo mesto, uprkos porazu od Porta, i dalje zauzima Lomza Vive Kielce sa 14 poena.\nLŠ: Slavlje Segeda na otvaranju čudesne dvorane, remi PSŽ-a i Barse, Vesprem izgubio u Flensburgu\nBenjamin BurićEHF Liga šampionaFlensburgvespremVideo\n← Prethodni članak LŠ: Slavlje Segeda na otvaranju čudesne dvorane, remi PSŽ-a i Barse, Vesprem izgubio u Flensburgu\nNaredni članak → Dino Slavić heroj balkanskog klasika! (Video)


Fiskalni savet: Javne finansije Srbije još nisu bezbedne\nČlanovi Fiskalnog saveta / Foto: FoNet, Aleksandar Levajković\nJavne finansije Srbije i pored odličnog, izbalansiranog budžeta još nisu potpuno uređene, niti podsticajno utiču na privredni rast, po kome Srbija znatno zaostaje za zemljama Centralne i Istočne Evrope, naveo je Fiskalni savet u radnom materijalu pripremljenom za “Kopaonik biznis forum”, koji je počeo juče.\nNajvažniji cilj fiskalne politike koji bi predupredio buduće rizike i omogućio ubrzanje privrednog rasta jeste, kako je procenjeno, “da izbalansirani fiskalni rezultat postane nova normalnost u narednih pet do sedam godina”. “Uz to je potrebno i da se isprave ključni nedostaci dosadašnje fiskalne politike, odnosno da se sprovedu neophodne reforme javnog sektora i unapredi poslovni ambijent, pre svega u oblasti vladavine prava”, preporuka je Fiskalnog saveta. Navodi se da je fiskalna konsolidacija u Srbiji u 2017. godini postignuta neplaniranim uštedama budžeta od preko 2,3 milijarde dinara, usled većih prihoda i manjih rashoda za kamate. Kako se napominje, premda zasluga i za ova neplanirana poboljšanja jednim delom pripada Vladi Srbije zbog suzbijanja sive ekonomije, prvenstveno na akcizne proizvode, veći deo ovih fiskalnih poboljšanja, po oceni Fiskalnog saveta, ipak je došao spolja, kao posledica povoljnih međunarodnih činilaca, pada cena nafte i gasa, smanjenja kamatnih stopa u Evropi i snažnog ekonomskog oporavka EU sa kojom je Srbija čvrsto povezana preko izvoza i stranih direktnih investicija. “Prvobitno planirane mere štednje praktično su se svele jedino na umanjenje penzija i plata u javnom sektoru”, naveo je Fiskalni savet i dodao da to umanjenje jeste bilo neophodno, ne samo zbog preko 500 miliona evra godišnjih ušteda koje su bile presudne za neposredno izbegavanje krize, već i zbog toga što su time penzije i plate u javnom sektoru približno svedene na nivo koji privreda Srbije može dugoročno da finansira i ubuduće povećava u skladu sa svojim rastom.\nNapominje se da javne finansije Srbije još nisu “bezbedne”, jer je javni dug i dalje previsok, trenutno je preko 60 odsto BDP-a, a za zemlje poput Srbije, gornja granica održivog javnog duga je oko 50 odsto BDP-a. “Ukoliko bi Srbija novu međunarodnu recesiju koja će u dužem roku nesumnjivo ponovo doći, dočekala sa javnim dugom većim od 50 odsto, to vrlo lako može da dovede do ozbiljne fiskalne krize praćene velikim padom životnog standarda građana”, naveo je Fiskalni savet.\nŠvajcarci na referendumu odbacili ukidanje RTV pretplate“Crta”: Više nepravilnosti nego u prethodnim izbornim ciklusima


Zlatan poslao Partizanovog bivšeg beka na operaciju lobanje\nIzvor: MozzartSport.com, 22.Jul.2019, 08:56\nZlatan Ibrahimović je obeležio nedavni derbi Los Anđelesa u kojem je idealnim het-trikom doneo svom Galaksiju pobedu nad lokalnim rivalom od 3:2. Međutim, Ibra je pokazao i svoje drugo lice pored fudbalske magije. Poznat je Šveđanin kao beskompromisan borac koji često pretera u duelima i ne bira sredstva da zaustavi protivnika. Ovoga puta je žrt...\nUžasna scena! Jeste li videli šta je Ibra uradio bivšem fudbaleru Partizana? (video)\nMora na operaciju....Pisali smo već, utakmica MLS lige, derbi Los Anđelesa između LA Galaksija i FC Los Anđelesa protekao je u znaku Zlatana Ibrahimovića koji je upisao het-trik u pobedi Galaksija od 3:2, ali i koji je u finišu ušao u sukob sa stručnim štabom gradskog rivala...Međutim, nije...


Niš: Lekari se bore za život muškarca koji je teško povređen u tuči | MediaPress\nTwitter ima novu opciju koja će vam olakšati da prepoznate trolove i botove - 36 minuta pre\nLjubav se rađa u pogledu - 53 minuta pre\nMuškarac koji je za vikend povređen u tuči, u jednom od niških klubova, je u komi, kako kažu u Kliničkom centru, i lekari se bore za njegov život. 38-godišnjak je primljen sa teškim povredama glave, a u policiji kažu da rade na rasvetljavanju ovog događaja.\n38-godišnjak primljen sa teškim povredama glave; foto: Mediapress.rs\nIncident se, prema nezvaničnim informacijama, dogodio u “Cubo” klubu u Nišu, a policiji je, kako kažu, u noći između subote i nedelje prijavljeno da se dogodila tuča između dvojice ili trojice muškaraca.\nJedan od učesnika tuče je prevezen je u niški Klinički centar, gde je primljen sa teškim povredama glave.\nHitno je zbrinut i urađena mu je dijagnostika, nakon čega je urađena i neurohuruška intervencija, odnosno operacija zbog hematoma na mozgu. Nakon operacije je smešten na intenzivnu negu neurohiruške klinike. On je u komi, komatozan je, na veštačkoj ventilaciji, životno ugrožen i lekari se i dalje bore za njegov život – pojašnjavaju u Kliničkom centru.\nU policiji kažu da je o tuči obavešteno Osnovno javno tužilaštvo i da rade na rasvetljavanju ovog događaja.\nMajka povređenog Ljiljana Miljković, koja se u međuvremenu javila redakciji Južnih vesti, kaže da je dobila informaciju iz policije da su zbog tuče sa njenim sinom privedena dvojica mladića i apelovala na nadležne da se ovaj slučaj reši, jer kako je rekla “sada je njeno dete povređeno, a sutra može biti neko drugi”.\nTag:Cubo klub NišKC NišKlinicki centar NiskomaMuškarac povređen u tučinisOsnovno javno tužilastvo u NišuPolicijapovredepovrede glavetuča


Gradi se vodovodna mreža u Vučju u dužini od 2.200 metara - Dnevnik Juga\nSutra je Ivandan! Ispletite venčić od bilja za sreću i zdravlje\nU vrtićima ostaju mere koje su se i dosada primenjivale\nPrivremena kovid bolnica u „Štark areni“ danas prima prve pacijente obolele od korone\nGrčka vlada razmatra otvaranje granice za srpske turiste\nOpština Medveđa donela preporuke za sprečavanje širenja korona virusa\nPrijemni ispiti za fakultet za maturante obolele od korone avgusta meseca\nU Srbiji 289 novoobolelih, preminulo još 6 osoba\nIzvode iz lista nepokretnosti od danas izdaju Javni beležnici\nUhapšen vozač koji je usmrtio sedamdesetsedmogodišnju Leskovčanku\nPočetna / DRUŠTVO / Gradi se vodovodna mreža u Vučju u dužini od 2.200 metara\nGradi se vodovodna mreža u Vučju u dužini od 2.200 metara\nSrdjan Stamenkovic 23/03/2016\tDRUŠTVO Ostavi komentar\nPre dva dana, u Vučju je nastavljena izgradnja sekundarne vodovodne mreže u dužini od 2.2oo metara, a vrednost radova, poverenih Preduzeću “Poslovnost“ iz Niša, je oko 2 miliona 7oo hiljada dinara.\n– Naš cilj je da čitava teritorija grada bude pokrivena vodovodnom i kanalizacionom mrežom i siguran sam da ćemo ga dostići, ali se, zbog obima posla, on mora realizovati parcijalno, istakao je gradonačelnik Cvetanović, obilazeći danas deo Vučja u kome se izvode radovi.\nInvestitor je Direkcija za urbanizam i izgradnju, a rok za završetak 6o dana. Radovi se izvode na osnovu Rešenja o građevinskoj dozvoli i na osnovu Glavnog projekta za izgradnju vodovodne mreže u Vučju, koji, takođe, uradila Direkcija.\n– Za završetak kompletne sekundarne mreže u Vučju, koja podrazumeva postavljanje još preko 6.ooo metara vodovodnih cevi, grad Leskovac je konkurisao kod Ministarstva finansija – Grand šema evropskog partnerstva sa opštinama. Vrednost je 273 hiljade evra, a kompletan projekat je poslat Ministarstvu finansija- jedinici za implementaciju projekata IPA fondova i uskoro očekujemo pozitivan odgovor, rekao je gradonačelnik Cvetanović.\nDo sada je izgrađen dovod od akumulacije “Barje, do rezervoara u Vučju, zapremine 3.ooo kubnih metara, postavljen primarni cevovod kroz Vučje do Fabrike “Porečje“, cevovodi prema Nakrivlju i Čukljeniku, prema Fabrici “Fateks“, primarni cevovod Vučje – Žabljane, razvedena je vodovodna mreža prema Bunuškom Čifluku, Gornjoj i Donjoj Bunuši i Radonjici, a završena je sekundarna mreža u Žabljanu. Završavaju se radovi na izgradnji vodovodne mreže u Ustaničkoj i ulici 13. brigade.\n– Naš cilj je da teritorija grada bude kompletno pokrivena vodovodnom i kanalizacionom mrežom, ali je to veliki posao i mora se raditi etapno, istakao je Cvetanović. Podsetiću da istovremeno postavljamo nove vodovodne cevi u centru Leskovca: u Mlinskoj, ulici Žikice Jovanovića Španca, Mare Đorđević, a do kraja godine nas isti posao očekuje u još 11 gradskih ulica.\nMeštanin Jovica Stanisavljević ističe da se u Vučju trenutno radi punom parom, ali da u ovom mestu ima još mnogo infrastrukturnih problema.\n– Raduje, međutim, činjenica da kod lokalne vlasti postoji želja i namera da se počne sa njihovim rešavanjem. Vučje je, u poslednjih 15 godina, ostalo bez privrede, mnogi mladi ljudi su ga napustili tražeći posao i bolji život na severu ili izvan Srbije. Vreme je da pored infrastrukturnih, koji su nesumnjivo značajni, počnemo svi zajedno da rešavamo i ekonomsko – socijalne probleme, da radimo na otvaranju realnih radnih mesta i upošljavanju. Hvala gradonačelniku i njegovom timu na razumevanju i odlukama da ulaže u Vučje, koje je već dugo “slepo crevo“ Leskovca- naglasio je Stanisavljević.\nPočeli su i radovi na letnjem održavanju ulica i puteva u Porečju. Trenutno se radi na deonicama: Vučje – Brza i Brza – Gorina – Bukova glava – Miroševce.\nTagoviCvetanovic Vodovod Vučje\nPrethodni Gradonačelnik Leskovca priredio prijem za „Amoroso“: Ponosni smo na vaše uspehe\nSledeći Gradi se vodovodna mreža u Vučju u dužini od 2.200 metara\nU psolednja 24 časa u Srbiji je od posledica izazvanih Korona virusom preminulo još 6 …


Nijemci u doba koronavirusa ostvarili treću najveću zaradu - BIGportal.ba\nNijemci u doba koronavirusa ostvarili treću najveću zaradu\n10 Marta, 2021 10 Marta, 2021 01058\nNemački fudbalski klubovi koji nastupaju u Bundesligi ostvarili su treću najveću zaradu u istoriji lige tokom prošle sezone, sa ukupno 3,8 milijardi evra.\nTo je ipak manji iznos u odnosu na prošlu sezonu, kada su klubovi zaradili 3,95 milijardi evra, a do pada je došlo usled pandemije korona virusa, saopšteno je danas u godišnjem izveštaju nemačke lige.\nUpravno telo lige (DFL) ocenilo je da su utakmice na praznim stadionima zbog sprovodjenja mera zaštite od koronavirusa, doprinele smanjenju prihoda za 5,7 odsto, u dva najjača ranga takmičenja.\nUticaj korona virusa biće još izraženiji u ovoj sezoni, a kao razlozi su navedeni pad na svetskom transfer tržištu i nastavak pada prihoda od prodaje ulaznica.\nBundesliga je uspela da u prošloj sezoni odigra 25 utakmica sa navijačima, a liga je nakon prekida u martu nastavljena sredinom maja, ali bez prisustva navijača.\nSamo u Bundesligi to je dovelo do pada prodaje ulaznica za 30 odsto na 363,5 miliona evra, dok su prihodi od transfera pali za 12 odsto, saopšteno je u izveštaju.\nPrihod u drugoj nemačkoj ligi smanjen je za 7,2 odsto i iznosi 726 miliona evra, a takodje se smanjio i broj zaposlenih u dvema liga, i on sada iznosi 52.786 ljudi, odnosno 3.295 manje nego prošle godine.\nEnglezi u klinču zbog defanzivca Lajpciga od 50 miliona\nStojanović eliminisana na startu u Gvadalahari


Poznata kadrovska rešenja u budućem kabinetu premijera Cvetkovića\nIzbor nove Vlade u ponedeljak, sada su poznata sva kadrovska rešenja u budućem kabinetu premijera Mirka Cvetkovića.\nPredsednik Socijalističke partije Ivica Dačić izjavio je da je i ta stranka utvrdila kadrovska rešenja za novu Vladu u kojoj će on biti vicepremijer i ministar policije, Milutin Mrkonjić će biti ministar infrastrukture, Žarko Obradović ministar prosvete, a Petar Škundrić ministar rudarstva i energetike. Kao osnovne ciljeve definisane politike nove Vlade Dačić je naveo očuvanje i odbranu Kosova i punopravno članstvo Srbije u Evropskoj uniji.\nPredsednica Skupštine Slavica Đukić-Dejanović zakazala je za ponedeljak sednicu Parlamenta na čijem će dnevnom redu biti izbor Vlade. Prethodno je Parlament usvojio zakone o vladi i ministarstvima u kojima je ključna novost da se uvodi institut zamenika predsednika vlade sa istim ovlašćenjima koje ima premijer i institut takozvanog zlatnog glasa premijera što bi trebalo da otkloni mogućnost blokade rada vlade koja ima paran broj članova.\nPortparolka Demokratske stranke Jelena Trivan izjavila je da će borba protiv korupcije biti jedan od najvažnijih zadataka nove vlade i da je o tome Demokratska stranka postigla bazični dogovor sa koalicionim partnerima.\nSa jednom od koalicionih partnera - Srpskim pokretom obnove - Demokratska stranka potpisaće u ponedeljak koalicioni sporazum o saradnji koji sadrži načelne principe rada nove Vlade. Potpredsednik SPO Srđan Srećković izjavio je da će u prvom planu tog sporazuma biti ubrzanje evropskih integracija i razvoj demokratskih institucija u Srbiji.


Tanjug 19. avgusta 2019. 10:47\nVAŠINGTON – Jedan broj američkih ekonomista prilično je zabrinut zbog rizika koje sa sobom nose neke ekonomske mere predsednika Donalda Trampa i očekuje recesiju u SAD-u do kraja 2021. godine.\nIpak, većina ekonomskih pokazatelja za sada se čini čvrstim. Poslodavci kontinuirano otvaraju nova radna mesta, stopa nezaposlenosti je blizu 50-godišnjeg minimuma, a potrošači su optimistični. Podaci o maloprodajj u SAD-u, objavljeni prošlog četvrtka, pokazali su da je promet na malo skočio u julu najviše u četiri meseca.\nIstraživanje je pokazalo, takođe, da je oštro pao procenat ekonomista koji smatraju „preterano stimulativnim“ rezanje poreza u vrednosti 1,5 hiljada milijardi dolara tokom sledeće decenije i da će to verovatno „nazidati“ budžetski deficit koji bi trebalo da se smanjuje. Procenat ekonomista koju su se tako izjasnili pao je na sadašnjih 51 odsto sa 71 posto iz avgusta 2018. godine, navodi AP.


Sajam sporta osmo izdanje od petka do nedelje u Hali 1\nBekinac krotio „bika“ po kiši i dobio poziv za...\n22. 11. 2019. Comments (0) Views: 484 Autosport, Karting, Motociklizam\nOvogodišnje osmo po redu izdanje Sajma sporta upriličeno je pod kupolama Beogradskog sajma gde su zastupljeni počev od individulanih, preko boriličakih, kolektivnih sa loptom i bez iste na kopnu i u vodi i predstavnici suvozemnog tehničkog sporta na dva i četiri točka.\nDamjan Damjanović i Strahinja Kalamković MX\nMinistar sporta Vanja Udovičić je po logici stvari svečano otvorio 8. Sajam sporta koji će trajati počev od danas pa do nedelje 24. novembra. Svi Savezi su smešteni u Hali 1, tako da zainteresovani mogu da dođu i probaju dobar deo sportskih aktivnosti koje promovišu pomenuti. Što se tiče Sportskog auto karting saveza i Moto saveza Srbije svi zainteresovani imaće prilku da probaju rental karting na parkingu između hlasa 1 i 2.\nBorkovići na sajmu sporta\nTokom predstojećeg vikenda na štandu SAKSS i MSS svim posetiocima biće omogućeno da razgovaraju i pre svega fotografišu za uspomenu i dugo sećanje sa šampionima kartinga, auto i moto sporta. Prvog dana zvezda štanda bio je Dušan Borkovića sa porodicom, koji je uredno odgovarao na pitanja novinara, ali se i družio sa mladim snagama poput Viktora Jovanovića, Luke Malbaše, Alekse Lazarac, Nikole Tošića…\nNova Cup trkalica Megane RS\nMetalna zvezda štanda svakako je Renault Megane RS Cup vozilo koji će po svemu sudeći naredne sezone biti atrakcija na kružnim stazama kako u zemlji tako i u komšiluku.\nRadno vreme sajma je od 10 do 19 časova, a ulaz je slobodan.\nTagovi: beogradski sajam, Dušan Borković, Sajam sporta, SAKSS MSS\n» Autosport, Karting, Motociklizam » Sajam sporta osmo izdanje od petka do nedelje u Hali 1


U Sanskom Mostu uskoro nova fabrika: Elektrokablovi za svjetsko tržište - Biznis Info\nYou are at:Home»Ekonomija»U Sanskom Mostu uskoro nova fabrika: Elektrokablovi za svjetsko tržište\nBy BiznisInfo on\t 21/10/2018 Ekonomija\n“Naš plan je do kraja ove godine u potpunosti završiti halu koja će u konačnici obuhvatati 3.000 kvadratnih metara radnog prostora. U nekoj daljoj budućnosti, ako poslovne prilike budu povoljne, planira se izgradnja još jedne ovakve hale”, kazao je Topić za Nezavisne novine.\nZanimljivo je kako je do ove investicije došlo zahvaljujući radnicima iz Sanskog Mosta koji su zaposleni u njemačkoj kompaniji “HIK GmbH”. Oni su nagovorili vlasnika kompanije Bertolda Brentrapa, koji je planirao izmještanje dijela proizvodnje iz Njemačke, da to uradi u BiH. Ova kompanija poznati je proizvođač elektropreme, a skoro 80% proizvodnje plasira na tržišta van Njemačke. (Nezavisne novine)\nHIK Sanski Most


KVALIFIKACIJE ZA EP: Italijani se plasirali na EURO, Španci ostali bez pobede u nadoknadi (VIDEO)\nZanimljiv dan u borbi za odlazak na kontinentalni šampionat.\nOsam utakmice kvalifikacija za Evropsko prvenstvo je bilo na programu u subotu, od čega je četiri odigrano u ranijim terminima (više pročitajte OVDE), a druga polovina od 20.45 časova. Iznenađenje se dogodilo u Norveškoj gde je Španija ostala bez pobede u sudijskoj nadoknadi, najubedljiviji trijumf je ostvarila Švedska na gostovanju Malti, a Italija se novom pobedom plasirala na završni turnir.\nŠvedska je u okviru grupe F bila bolja od Malte na gostovanju sa 4:0, dok pobednika nije bilo u duelu između Norveške i Španije (1:1).\nItalija je u grupi J na svom terenu savladala Grčku sa 2:0 i tako je obezbedila plasman na Evropsko prvenstvo. U drugoj utakmici je Jermenija kiksnula u Lihtenštajnu (1:1), što bi moglo da ih košta odlaska na završni turnir.\n(Puškaš 74. Mitrita 83. Kešeru 90+4.)\n(King 90+4.p - Saul 47.)\n(Danijelson 11. Larson 58.p, 71.p, Agijus 66.ag)\n(Hajrović 29. Pjanić 37.p, 58. Hodžić 73.)\n(Žoržinjo 63.p, Bernardeski 78.)\n(Frik 72. - Bersegjan 19.)\nMozzartSport.com: Makedonci u problemu\nKVALIFIKACIJE ZA EP: Robijevi Zmajevi PREGAZILI glavnog rivala za plasman na EURO (VIDEO)\nSjajna igra Bosne i Hercegovine...U kvalifikacijama za Evropsko prvenstvo odigrane su četiri utakmice u prvim terminima u subotu, a u derbiju je Bosna i Hercegovina pregazila glavnog rivala za plasman na završni turnir Finsku sa 4:1...Reprezentacija bosne i Hercegovine koju sa klupe predvodi Robert...


Početna » Apel » Page 2\nPiše: Katarina Živanović 22. 1. 2020.\nOdlazak predsednika Srbije Aleksandra Vučića u Crnu Goru bio bi u ovom trenutku loš potez i velika greška, jer ne bi trebalo da se meša u unutrašnja pitanja Crne Gore a uz to bi mogao da osokoli ekstremiste i nacionaliste, kažu pojedini sagovornici Danasa.\nPiše: Lidija Valtner 3. 1. 2020.\nUdruženje „Miloš Milojević“: Dela akademika Milojevića su osporavana, ali ne i zabranjena\nNetačno je da Udruženje „Miloš Milojević“ iz Crne Bare zloupotrebljava ime akademika Miloša S. Milojevića rođenog u našem mestu, saopštilo je to udruženje povodom vesti da je više od 140 stručnjaka potpisalo Apel protiv pseudoistorije misleći na to udruženje.\nViše od 140 stručnjaka potpisalo Apel protiv pseudoistorije\nIstoričari, istoričari umetnosti, arheolozi, antropolozi, klasični filolozi i teolozi potpisali su apel protiv novog talasa pseudoistorije i mitomanskog tzv. novoromantizma.\nPokazati da nismo stado ovaca\nŠta čekaju Gradonačelnik Beograda i njegov zamenik pa ni posle više od mesec dana od PROGLASA Samoodbrane i građanskog protesta „1 od 5 miliona“ ne podnose ostavke na svoje funkcije u upravi grada.\nPiše: Članovi Samoodbrane 4. 11. 2019.\nApel za pomoć Milanu Miloševiću\nMilanu Miloševiću, koji je oboleo od adenokarcinoma jednjaka sa metastazama na jetri i plućima – šifra C 15, potrebna je novčana pomoć kako bi nastavio lečenje.


Javni oglas za prijavu kandidata za dobrovoljno služenje vojnog roka sa oružjem i kandidata za slušaoce kursa za rezervne oficire Vojske Srbije - Radio televizija Pančevo\n15. juna 2020. 27. avgusta 2020. 0689\nMinistarstvo odbrane objavljuje JAVNI OGLAS\nZa prijavu kandidata za dobrvoljno služenje vojnog roka sa oružjem i kandidata za slušaoce kursa za rezervne oficire Vojske Srbije.\n– da nije osuđen na kaznu maloletničkog zatvora ili bezuslovno na kaznu zatvora zbog krivičnog dela\n– da se ne vodi krivični postupak zbog krivičnog dela za koje se vodi po službenoj dužnosti\n– da nije odlužio vojni rok sa oružjem\n– da ima mesto prebivalište na teritoriji Republike Srbije.\nIzabrani kandidati potpisuju ugovor sa Ministarstvom odbrane, kojim se uređuju međusobna prava i obaveze, koji obavezno sadrži početak i završetak dobrovoljnog služenja vojnog roka, uslove života i rada, novčana primanja, uslove prekida dobrovoljnog služenja vojnog roka i naknada troškova u slučaju neopravdanog prekida dobrovoljnog služenja vojnog roka.\nJavno oglas za prijavu kandidata za dobrovoljno služenje vojnog roka sa oružjem i kandidata za slušaoce kursa za rezervne oficire Vojske Srbije u 2020. godini je stalno otvoren, a rangiranje kadnidata će se vršiti periodično, u skladu sa uputnim rokovima.\nViše informacija zaiteresovani kandidati mogu pronaći na internet stranici Ministarstva odbrane www.mog.gov.rs, ili u Centru Ministarstva Odbrane Pančevo, adresa Miloša Obrenovića br.1, gde mogu podneti i prijavu.


Višković: Sankcije Dodiku i Cvijanović nisu izrečene pojedincima - Top Portal\nNaslovnica Vijesti BiH Višković: Sankcije Dodiku i Cvijanović nisu izrečene pojedincima\nVišković: Sankcije Dodiku i Cvijanović nisu izrečene pojedincima\nPredsjednik Vlade Republike Srpske Radovan Višković rekao je da Republika Srpska ima štetu zbog sankcija kojima su izloženi srpski član Predsjedništva BiH Milorad Dodik i predsjednica Srpske Željka Cvijanović.\n– Srpska ima štetu zbog ovih sankcija, iako se u javnosti to lažno pokušava prikazati da je riječ o sankcijama pojedincima, a onda poslije toga dođete u poziciju da Njemačka donese odluku da povuče saglasnosti iz učešća u određenim projektima koje je finansirala u Republici Srpskoj – rekao je Višković večeras za ATV.\nOn je naveo da je riječ o 105 miliona evra koje su njemačke kompanije imale kod nekih lokalnih zajednica ili gradova u Republici Srpskoj ili u vezi sa vjetro-parkom “Hrgud”, gdje su javno rekli da se na neko vrijeme povlače iz tih projekata, odnosno uslovno rečeno ostaju u nekom statusu-kvo.\n– Ne možemo uticati na odluku Njemačke u smislu da li će oni pomoći neki projekat u Republici Srpskoj. Kod infrastrukturnih projekata mi ćemo u skladu sa zakonom i Ustavom obavijestiti te kompanije da su dužne da se u nekom razumnom roku izjasne jesu li u projektu ili nisu. Ako odustaju od vjetro-parka `Hrgud`, mi ćemo tražiti drugog partnera koji je zainteresovan da radi taj projekat – pojasnio je Višković.\nKada je riječ o bezbjednosti u Republici Srpskoj, Višković je istakao da je Srpska bezbjedna i da Vlada putem Ministarstva unutrašnjih poslova Srpske čini sve da takva situacija i ostane.\nIstakao je da nadležne institucije Srpske u skladu sa zakonskim i ustavnim ovlaštenjima pružaju bezbjednost i štite sve građane Republike Srpske, bez obzira na njihovu vjersku i nacionalnu pripadnost.\nGovoreći o materijalnom položaju boračkih kategorija u Republici Srpskoj, Višković je naveo da će Vlada Srpske u kontinuitetu raditi na realizaciji zaključaka koji su po tom pitanju usvojeni nedavno na posebnoj sjednici Narodne skupštine Republike Srpske.\n– Interresorna radna grupa koja je sastavljena od Vlade, resornog ministarstva i boračkih udruženja radiće na realizaciji ovih zaključaka, a neki od zaključaka su već i implementirani – istakao je Višković.\nPonovio je da je Vlada Republike Srpske u oktobru prošle godine donijela odluku da nezaposleni demobilisani borci mlađi od 60 godina imaju mjesečno primanje u iznosu mjesečnog boračkog dodatka, kao što to imaju borci stariji od 60 godina.\nVišković je rekao da je Vlada Republike Srpske zbog inflacije, koja se pojavila u prvom kvartalu ove godine, prije mjesec dana demobilisanim borcima uputila jednokratnu novčanu pomoć po 100 KM.\nNapomenuo je da je Vlada Republike Srpske zatražila od lokalnih zajednica da do kraja marta po istom kriterijumu obrade zahtjeve demobilisanih boraca starijih od 60 godina kojima je jedino primanje borački dodatak.\n– Značajna većina opština i gradova nije resornom ministarstvu dostavila zahtjeve, zbog čega apelujem na načelnike i gradonačelnike da putem odjeljenja za boračko-invalidsku zaštitu ubrzaju proceduru – poručio je Višković.\nVišković je rekao da je jednokratna novčana pomoć demobilisanim borcima moguća više puta godišnje u zavisnosti od situacije i okolnosti u budžetu Republike Srpske.\nKada je riječ o Programu stambenog zbrinjavanja porodica poginulih boraca i ratnih vojnih invalida od prve do četvrte kategorije u Republici Srpskoj, Višković je istakao da i dalje resorno ministarstvo nema konačne spiskove, zato što se trenutno vode drugostepeni postupci po određenim žalbama i primjedbama.\n– Kada dobijemo konačne spiskove, Vlada će predložiti veći iznos sredstava od planiranih 35 miliona KM za realizaciju ovog programa zbog rasta cijena i sirovina na tržištu – najavio je Višković.\nPotvrdio je da će u maju za 10 odsto biti povećne isplate boračkim kategorijama koje će biti isplaćivane početkom juna, dodajući da se to odnosi na mjesečni borački dodatak i sva davanja po pitanju invalidnina.\nVišković je rekao da će u maju u Republici Srpskoj penzije biti povećane za 10 odsto, napominjući da Vlada Republike Srpske ovih dana sa socijalnim partnerima dogovara model povećanja plata javne uprave i svih budžetskih korisnika – MUP Republike Srpske, zdravstvo, obrazovanje, kultura.\nNaglasio je da će povećanje plata pokrenuti i pitanje povećanja najniže plate u Republici Srpskoj.\nVišković je, pozivajući se na podatke Republičkog zavoda za statistiku, rekao da prosječna inflacija u Republici Srpskoj za mart ove godine iznosi 9,1 odsto u odnosu na isti mjesec lani.\nOn je naveo da je u Republici Srpskoj za prva tri mjeseca ove godine, u odnosu na isti period prošle godine, došlo do rasta plata za 10 odsto, ali da će nažalost, inflacija koja je uvezena, zaključno sa aprilom ove godine pojesti ovaj rast plata.\n– Vlada mora ići sa sljedećim povećanjem plata kako bi se zaštitio životni standard građana Republike Srpske – poručio je Višković.\nOn je rekao da je Vlada Republike Srpske donijela odluku da, zbog vaskršnjih praznika, interventno uplati određena sredstva za svih 15 javnih kuhinja u Republici Srpskoj.\n– Donijeli smo odluku da određene količine robe koje smo nabavili – brašno, ulje, konzerviranu hranu, meso i povrće, putem javnih kuhinja i Crvenog krsta damo građanima Republike Srpske kojim je najpotrebnije – kaže Višković.\nPrethodni članakČović: Dok se mi bavimo Izbornim zakonom, u Sarajevu biraju člana Predsjedništva\nNaredni članakLinta: Hrvatska se ne suočava sa svojom prošlošću o Јasenovcu


Vi ste ovde: PočetakSaopštenjaVerbalne provokacije ministra Vulina\nCentar za istorijske studije i dijalog najoštrije osuđuje izjavu ministra odbrane Aleksandra Vulina u kojoj je, po ko zna koji put, ponovo za pripadnike albanske etničke grupe koristio uvredljivi izraz “Šiptari”. Javni govor ovog ministra već godinama truje atmosferu susedskih međuetničkih i međudržavnih odnosa u regionu. Njegove neodmerene, šovinističke i ratnohuškačke tirade postale su stalno prisutni sadržaj ovdašnje političke (ne)kulture. Srpsku javnost podsećamo da se radi o ministru vlade Republike Srbije, kao što podsećamo da se korišćenjem reči “Šiptar” u javnom prostoru vređa dostojanstvo pripadnika albanske etničke manjine. Uostalom, ovo tumačenje se nalazi i u obrazloženom Mišljenju poverenice za zaštitu ravnopravnosti Brankice Janković od 24. juna 2015, br. 07-00-88/2015-02 koje je doneto povodom pritužbe nevladine organizacije Praxis protiv dnevne novine Informer, koja je oktobra 2014. u naslovima tekstova koristila izraz „Šiptar“.\nPoverenica Janković je u ovom dokumentu ustanovila ne samo da se radi o uvredljivim konotacijama, već da su „upotrebom izraza ‘Šiptar’ u ovim tekstovima, prekršene odredbe Zakona o zabrani diskriminacije.“ Nažalost, obrazloženo mišljenje poverenice je kao pravno neobavezujuće ostalo manje od slova na papiru u proteklih pet godina od njegovog donošenja. Informer i drugi tabloidi i dalje redovno i provokativno koriste ovaj uvredljivi izraz. On se nalazi i u jednom gimnazijskom udžbeniku istorije, a kao što vidimo na velika vrata ulazi i u oficijelni diskurs visoke politike u Republici Srbiji.\nMinistar Vulin, dakle, svojim izjavama ne narušava samo civilizacijske tekovine komunikacije i uljudnosti, već na osnovu kompetentnog pravnog tumačenja takođe krši i odredbe Zakona o zabrani diskriminacije. Čak i u slučaju ministra Vulina treba napomenuti da je ovakvo postupanje neprihvatljivo za jednog predstanika državne vlasti. Zbog svega navedenog, Centar za istorijske studije i dijalog traži da ministar Vulin podnese ostavku ili da bude razrešen svih javnih funkcija, jer svojim ponašanjem uporno dokazuje da ih nije dostojan.


Za akcije Telekoma 380 mil evra - Bizlife.rs\nZa akcije Telekoma 380 mil evra\n11:18 Beograd, 18/12/2011\nUpravni odbor i Skupština akcionara Telekoma Srbija odobrili su kupovinu 20 akcija koje su sada u vlasništvu grčkog operatora OTE po ceni od 380 miliona evra.\nKorporativni organi su odobrili do sada utvrđene bitne elemente ugovora i cenu od 380 miliona eura za 20 odsto akcija kompanije. Time su se stekle okolnosti da menadžment Telekoma nastavi da pregovora o samom tekstu ugovora koji korporativni organi treba da posebno razmotre i odobre pre potpisivanja, navedeno je u saopštenju.\nPregovori sa grčkom kompanijom započeli su letos, posle neuspelog tendera za prodaju 51 odsto kapitala Telekoma Srbija. Na prodaju se nudio ceo grčki paket uz još 31 odsto kapitala u vlasništvu države Srbije. Tražilo se minimum 1,4 milijarde evra, a pošto jedini zainteresovani kupac, austrijski Telekom nije želeo da plati više od 950 miliona, tender je, posle više „produžetaka“ proglašen neuspelim.\ntelekom srbije akcije Srbija


Odluka Berlina i Pariza da ne održe vojne manevre u blizini Krima, koje je tražio Vašington, jeste deo pokušaja osamostaljivanja Evrope koja će gledati sopstveni interes, a koji nije konfrontacija sa Rusijom.\nSvojim pozivima uoči „bregzita“ da se protiv Rusije uvedu nove sankcije Velika Britanija nastoji da zakomplikuje budućnost izgradnje odnosa između Moskve i Brisela, izjavio je portparol ruske Ambasade u Londonu.\nKlincevič: Amerikanci se parama iskupljuju zbog Kerčkog moreuza\nAmerikanci su se „jednostavno iskupili za sve“ izdvojivši za Ukrajinu 10 miliona dolara nakon incidenta u Kerčkom moreuzu, kada je ruska pogranična služba, zbog nelegalnog ulaska u teritorijalne vode Ruske Federacije, zaplenila tri ukrajinska broda, izjavio je šef komiteta Saveta federacije Rusije za odbranu i bezbednost Franc Klincevič.\nAmeričke vlasti dodelile su 10 miliona dolara dodatne pomoći ukrajinskoj vojsci nakon incidenta u Kerčkom moreuzu, kada je ruska pogranična služba, zbog nelegalnog ulaska u teritorijalne vode Ruske Federacije, zaplenila tri ukrajinska broda.\nPeskov: Spremni smo za susret Putina i Trampa uprkos stavu Vašingtona\nRusija je spremna za pregovore između ruskog i američkog lidera Vladimira Putina i Donalda Trampa, kao i za susrete na drugim nivoima, kako bi se razgovaralo o hitnim pitanjima, prokomentarisao je portparol Kremlja Dmitrij Peskov izjavu Trampovog savetnika Džona Boltona da do susreta neće doći dok se ne reši situacija oko incidenta u Kerčkom moreuzu.\nEU prelomila: Bez novih sankcija Rusiji zbog incidenta u Kerčkom moreuzu\nUkrajina pokušava da uhapšene mornare nakon incidenta u Crnom moru predstavi kao ratne zarobljenike, međutim oni se terete za kršenje zakona o povredi državne granice Ruske Federacije, izjavio je načelnik istražnog odeljenja ruske Federalne službe bezbednosti (FSB) Mihail Šišov.\nFSB: Ukrajina od avgusta preti upotrebom sile na moru\nUkrajinski brodovi su od avgusta pretili da će upotrebiti oružje u slučaju da im se ruska pogranična služba približi na razdaljinu manju od 3,5 kilometara, izjavio je rukovodilac obalske straže pogranične službe ruske Federalne službe bezbednosti Aleksej Voljski.\nBugarska: EU ne treba da bude talac Ukrajine\nPredsednik Bugarske Rumen Radev izjavio je da Evropska unija ne bi trebalo da bude talac unutarpolitičke situacije u Ukrajini, kao i ambicije tamošnje vlasti.\nErdogan: Zamolio sam Putina da oslobodi ukrajinske mornare\nTurski predsednik Redžep Tajip Erdogan izjavio je da je zamolio svog ruskog kolegu Vladimiru Putinu da oslobodi ukrajinske mornare koji su uhapšeni nakon incidenta u Kerčkom moreuzu.


Razgovori starih prijatelja - Zabava - Zabava | Ilustrovana politika\nCMC TV festival, koji je po deveti put u odličnoj organizaciji opštine Vodice i ”Kroacije rekords” održan u tom simpatičnom primorskom gradiću, odavno je prevazišao lokalni karakter. Vremenom je izrastao u najozbiljniji (i najveći) regionalni muzički događaj.\nZa potpisnika ovih redova, posle sumiranja utisaka, nije bilo nikakve dileme da je ta fešta pod otvorenim nebom po kvalitetu bila bolja od prethodne i da će se od 33 pesme, koliko ih je bilo izvedeno, bar pola ”vrteti” u nastojanju da postanu godišnjji hitovi. Grupa ”Magazin”, duo ”Maraja“, Adis Škaljo, Neda Ukraden, Sergej Ćetković, grupa ”Mejaši”, Mia Dimšić (nova pop zvezda tamošnje scene), Tonči Huljić ili neka od klapa imaju dobre šanse da osvoje titulu najslušenijeg izvođača CMC TV festivala za sezonu u toku, baš kao što je to pošlo za rukom Željku Bebeku sa prošlogodišnjom numerom ”Ja po kafanama”.\nOd ove i ovakve prognoze, priznajem, više su mi, ipak, bila privlačnija podsećanja prilikom susreta sa nekim od učesnika ovog zanimljivog muzičkog događaja u Vodicama. Tako, recimo, kada sam ugledao Masima Savića (sa invalidskim štakama), pitanja i odgovori između nas dvojice su kao bujica potekli sve dok na rukama muzičara iz pratećeg benda nije iznet na scenu, kako bi sedeći u stolici održao sjajan (revijalni) koncert.\n– Gadno sam pre neki dan povredio nogu, pa sada ne mogu da stanem na nju – priznao mi je Masimo, da bi se prijateljski osmehnuo na moju primedbu da fudbal više nikada ne igra, kada već ne zna da šutne loptu.\nBebek, s druge strane, jedva čeka dolazak u Beograd i koncert na kome bi predstavio novi album, čiji izlazak očekuje u septembru ili oktobru:\n– Biće to od svega po malo, i ”Bijelog dugmeta” i onoga što radim poslednjih godina, a što nema veze za rokenrolom. Veliko priznanje za ”Ja po kafanama” mi prija, pa očekujem da se to isto dogodi i sa novom pesmom ”Ono nešto naše”. Doduše, ne nadam se festivalskoj nagradi, jer bi verovatno bilo malo previše da dva puta uzostopno, baš ja, budem najslušaniji. Ipak, ubeđen sam da će i ta pesma biti u samom vrhu.\nNaravno da je najemotivniji razgovor usledio sa Zlatkom Pejakovićem, koji svojom interpretacijom i nadalje pleni veliku pažnju slušalaca, baš kao i scenskim pokretima, s obzirom da se nikada nije odrekao ”dasaka koje život znače”. U njegovom pevanju, doduše, ni malo sada nema ronekrola, koji je kao najuspešniji vokalni soloista ”Korni grupe” obeležio taj bend.\nOn se stilski već duže vremena okrenuo tamburašima, popevkama i nekoj vrsti mediteranske pop muzike, u kojoj dominira njegova pesma ”Čerge”. Evociranje uspomena na period u Beogradu, gde je i započeo solo karijeru, izazvao je kod njega niz emocija, pogotovo pri pomeni ”Korni grupe” i Kornelija Bate Kovača, zatim Ljube Ninkovikća i Asima Sarvana, Slobe Markovića, Sanje Ilića, Dejana Petkovića...


Pajić: Radovi na Vozarevom krstu diskutabilni - Beograd - Dnevni list Danas\nPočetna » Beograd » Pajić: Radovi na Vozarevom krstu diskutabilni\nReč konzervatora restauratora\nPajić: Radovi na Vozarevom krstu diskutabilni\nIzvedeni radovi na Vozarevom krstu na Vračaru, koji su obuhvatali nanošenje pigmenta sa konsolidantom su diskutabilni i u konzervatorskoj praksi se posmatraju sa vekim podozrenjem jer stvaraju veštačku, novu, površinu predmeta i tako utiču na njegovu autentičnost.\n1Piše: B. C. 23. novembra 2018. 07.38\nTo kaže za portal Danasa Vladimir Pajić, MA konzervator restaurator, koji navodi primer da se pouzdano zna da je Akropolj u Atini bio kolorisan, pa da se vraćanju boje ne pribegava upravo zato što bi bilo kakva promena uticala na njegovu istoričnost.\n„Osnovno etičko stanovište restauracije je nepovredivi integritet kulturnog dobra koji čuvamo. Radovima izazvana promena boje narušava taj integritet jer ne možemo sa sigurnošću utvrditi koliko je crven krst bio. Veštački kamen je vremenom posvetleo i to je prirodan proces materijala u koji se ne bi trebalo mešati ukoliko ne postoji izuzetna strukturalna ugroženost“, objašnjava Pajić.\nOn dodaje da makro-peskarenje koje je izvedeno šteti površini predmeta i preuzeto je iz arhitekturalne konzervacije u kojoj ima svoju ulogu.\n„Kod objekata malih dimenzija poput Vozarevog Krsta za tim nema potrebe. Savremena konzervatorska praksa bi izabrala drugačiji, neinvazivni metod, koji bi obezbedio trajnost predmeta ili objekta za buduće generacije, a pritom sačuvao podatak o prolasku spomenika kroz vreme“, napominje Pajić.\nPodsetimo, zaštićeni kulturni spomenik Vozarev krst na Vračaru ofarban je pre nekoliko dana u jarko crveno boju, da bi ta boja juče bila isprana, a u Zavodu za zaštitu spomenika kulture grada Beograda tvrde da je to samo jedna od faza restauracije ovog spomenika.\ncrveni krst, restauracija, spomenik, vozarev krst, vracarBeograd\n23. novembra 2018. u 09.15\nOčigledno je da se i u Zavod za zaštitu spomenika kulture Beograda ubacilo previše nestručnih lica, samo radi „uhlebljenja“, a oni koji nešto znaju ili neće ili ne smeju da reaguju (verovatno ovo drugo, opšte beznađe i strah je zavladao Srbijom, propast).


Radenović tvrdi: Problem je što srpski profesori ne rade ništa a primaju dobre plate - Infobrif\nObjavljeno 20.08.2019. u 12:58\nBEOGRAD – Mentalna lenjost srpskih univerzitetskih profesora koji vrlo malo objavljuju i među kojima nema nijedan visokocitiran, jedan je od ključnih razloga što je Univerzitet u Beogradu pao za 100 mesta na Šangajskoj listi, tvrdi matematičar Stojan Radenović.\nProfesor Radenović, koji se godinama nalazi među sto najcitiranijih naučnika u svetu u oblasti matematike, smatra da nije loš trenutni plasman Univerziteta u Beogradu između 400. i 500. pozicije na Šangajskoj listi, ali da je problem što profesori „ne rade ništa, iako primaju dobre plate“.\n„Da bi se Univerzitet podigao na listi, profesori moraju mnogo više da rade. Njihova mentalna lenjost je veliki problem“, kaže Radenović.\nDanas profesor Radenović, koji je u penziji, kako navode „Večernje novosti“, pripada Univerzitetu kralja Sauda u Saudijskoj Arabiji, koji ga je angažovao, pa njegovi radovi dižu rejting ove ustanove.\nUniverzitet u Beogradu apeluje da mu se ne narušava…\nPopović: Pad na Šangajskoj listi je pravi potres i poziv da…\nKriterijumi za rangiranje na Šangajskoj listi su broj dobitnika Nobelove nagrade i Fildsove medalje, broj naučnih radova objavljenih u najcitiranijim naučnim časopisima – američkom „Science“ i britanskom „Nature“, citiranost istraživača, i broj radova u časopisima sa lista SCI i SSCI.\nŠangajska listaStojan RadenovićUniverzitet u Beogradu\nPopović: Pad na Šangajskoj listi je pravi potres i poziv da se neke stvari ozbiljnije…\nProfesor Radenović doneo odluku: Vraćam se u Srbiju


Ko će naslediti buduće penzionere - Poljoprivreda, prosveta, zdravstvo i industrijska proizvodnja najugorženije zbog starosne strukture radnika - Edukaplus\nKo će naslediti buduće penzionere – Poljoprivreda, prosveta, zdravstvo i industrijska proizvodnja najugorženije zbog starosne strukture radnika\nŠta je zajedničko Srbiji, SAD i Evropskoj uniji, a da nije početak nekog vica u kome naš čovek nadmudri ostale? Pre svega, velika zastupljenost starijih radnika u poljoprivredi, prosveti i zdravstvu, kao i činjenica da je manjak mlađe radne snage najizraženiji u proizvodnji. Zajednička je i potreba efikasnijeg korišćenja sve brojnije starije radne snage, kao i iznalaženje najboljih načina da se mladi privuku i obuče za deficitarna zanimanja.\nStručnjaci Univerziteta Stenford, koji su analizirali starosnu strukturu u američkoj industriji upozoravaju, kao i njihove kolege širom sveta, smatraju da veliki broj radnika koji će odjednom napustiti radna mesta u narednih nekoliko godina radi penzionisanja predstavlja ozbiljan rizik, koji treba ublažiti ili privlačenjem mlađih generacija, ili ohrabrivanjem starijih da nastave da rade, što opet povlači sa sobom opasnost da se generacijska neravnoteža produbi i dodatno poveća udeo starijih od 55 godina. Takvih je čak četvrtina u američkom obrazovnom sektoru, a slična je situacija i u delatnostima poput skladištenja i transporta, javne administracije i poljoprivrede.\nIstovremeno, najmlađi Amerikanci i dalje prve radne godine provode u ugostiteljstvu i trgovini, pa je tako prosečna starost radnika u prodavnicama obuće 24 godine. Ni te dve industrije, međutim, nisu pošteđene trenda da se za posao prijavljuju sve stariji kandidati. Podaci pokazuju da je samo u periodu od 2007. do 2014. godine, broj radnika starosti od 16 do 19 godina opao za 1,4 miliona, bilo zbog odluke da nastave školovanje, ili zbog nezainteresovanosti da što pre počnu da rade.\nTo je posebno uticalo na promenu izbora radnika u restoranima, koji su tradicionalno upošljavali najmlađu radnu snagu i još uvek predstavljaju drugog po veličini poslodavca za ovu starosnu kategoriju. Sada, pak, sve više upošljavaju milenijalce, ali i starije od 55 godina, koji su tokom krize izgubili poslove u drugim industrijama. Nacionalna asocijacija restorana u SAD procenjuje da je broj zaposlenih koji imaju više od 55 godina porastao za čak 38%.\nNajveće probleme sa starosnom strukturom radne snage, međutim, ima sektor proizvodnje, u kome je samo u periodu od 2000. do 2010. godine ugašeno čak šest miliona radnih mesta zbog seljenja pogona u treće zemlje i uporedne automatizacije. Sada, kompanijama koje su preživele konkurenciju s Istoka i ekonomsku krizu, potrebni su kvalifikovani radnici, od majstora, preko inženjera i istraživača, do dizajnera. Ali takve je, nakon debakla proizvodnih radnika, teško naći ili privući da se opredele za ovu delatnost. Analitičari Stendforda navode da stariji radnici, a u ovom sektoru takav je svaki peti, ne poseduju potrebne veštine, pa su zato neophodni programi obuke, odnosno prekvalifikacije i dodatnog obrazovanja za mlađe koji bi radili u proizvodnji.\nUzroci različiti, posledice slične\nZa razliku od američke manufakture, koja je smanjivala broj zaposlenih „kod kuće“ kako bi ostala troškovno konkurentna, srpska industrija izgubila je priključak sa svetom tokom devedesetih, da bi u tranziciji koja je usledila izgubila kapacitete i radnu snagu. Ekonomista Miroslav Zdravković je, recimo, pokazao preko statističkih podataka da je domaća industrija u 2011. imala isti broj radnika kao 1961. godine, a da je tada u građevinarstvu radilo dvostruko više ljudi nego 50 godina kasnije. Danas, prema podacima Građevinske industrijske komore, prosečna starost zaposlenih u toj industriji je 55 godina, dok se veoma mali broj srednjoškolaca odlučuje da upiše zanimanja poput armirača, tesara ili keramičara, iako su ove profesije, ponovo, veoma tražene.\nfoto: nd3000/shutterstock.com Sa sličnim problemima suočava se i metalski sektor. Norveška kompanija RAPP Marine kupila je fabriku Zastava Mašine, deo nekadašnjeg kragujevačkog giganta, pa danas u Srbiji pod imenom RAPP Zastava proizvodi delove za brodove i naftne platforme. Maloserijska i pojedinačna proizvodnja, kao što je njihova, zahteva visokokvalifikovane radnike.\n– Prema poslednjim podacima, gotovo 40% naših zaposlenih je starije od 50 godina, a procena je da ćemo u narednih pet godina imati manjak majstora, pre svega na poslovima struganja – kažu u RAPP Zastavi.\nKako bi što bezbolnije prošla smenu generacija, kompanija nastoji da privuče mlađe radnike, pa kroz program dualnog obrazovanja sarađuje sa Politehničkom školom u Kragujevcu u stručnom obučavanju učenika za profesiju bravar- zavarivač. Kandidati koji pokažu najbolje rezultate na praksi u pogonima fabrike, dobiće mogućnost da se zaposle odmah po zvršetku školovanja.\nU RAPP Zastavi, međutim, upozoravaju, da se u realizaciji koncepta dualnog obrazovanja suočavaju sa tehničkim, ali i suštinskim problemima.\n– Tehničke prepreke proizilaze iz neusaglašenosti zakona oko zapošljavanja osoba na mestima sa povećanim radnim rizikom, što nam onemogućava da angažujemo osobu mlađu od 18, odnosno 21 godine ukoliko nadležni organ utvrdi da rad na tom mestu može imati štetne posledice. Tako je gotovo onemogućeno dualno obrazovanje, jer jedini način da obučite radnika jeste da mu date mogućnost da radi za mašinom – objašnjavaju u ovoj kompaniji.\nSuštinski problemi se, pre svega, ogledaju u odnosu većine mladih prema poslu, koji očekuju da već kao početnici imaju visoke zarade, iako tek treba da ovladaju znanjima i veštinama kojima će moći da dostignu odgovarajuću radnu normu i kvalitet.\n– Iako postoje karijerni planovi za svakog od njih i mogućnost da shodno svom profesionalnom razvoju uvećaju početničku platu i do tri puta, mnogi već na početku kalkulišu koliko je rada potrebno za zaradu koja im se u tom trenutku nudi i rađe biraju opcije koje im se čine povoljnije na kratak rok – na primer poslove u ugostiteljstvu, prevozu robe i putnika, ili čak odluče da uopšte neće da rade. Ukoliko nakon nekoliko godina shvate da su pogrešili i žele da se vrate u svoju struku, jako je teško da se nakon tolike pauze uključe u proizvodni proces – kažu u RAPP ZAstavi.\nStarija radna snaga, manja konkurentnost\nSagovornici magazina Biznis&Finansije iz Gruže podsećaju da uvek treba imati u vidu i da će veliki broj mlađih, obučenih radnika dobiti mogućnost za zaposlenje u inostranstvu nakon pridruživanja Evropskoj uniji. Sama Unija takođe se suočava sa rapidnim starenjem radne snage, što će, prema projekcijama studije rađene za MMF, dovesti do značajnog pada konkurentnosti. Štaviše, računica autora Ebeke i Aiyara kaže da će za svaki procentni poen rasta udela radnika od 55 do 64 godine na tržištu, konkurentnost opadati za 0,8%. To je posebno loša vest za zemlje poput Grčke, Španije, Italije, Portugala ili Slovenije, gde se do 2035. godine očekuje da će udeo najstarijih radnika u ukupnoj radnoj snazi porasti za 10%.\nŠto se tiče najugroženijih industrija u Srbiji, to su, kao i u SAD, poljoprivreda, industrijska proizvodnja, ali i školstvo i zdravstvo. Prema tim parametrima, naša zemlja kao da je već članica EU. Prema podacima Sindikata lekara i farmaceuta, doktori su u proseku stariji od 50 godina, a država je na uporne i dugogodišnje pozive stručne javnosti da se poveća zapošljavanje u zdravstvu reagovala tek nedavno, najavom da će do kraja godine posao dobiti 2010 lekara, sestara i medicinskih tehničara.\nKada je reč o poljopriverdi, poslednji popis je pokazao da je prosečna starost nosioca gazdinstva 59 godina. Inače, evropski recept za ublažavanje posledica starenja radne snage zasniva se na proširenju paketa zdravstvenih usluga za radnike, proširenju programa obuka i prekvalifikacija, ali i na ponudi fleksibilnog radnog vremena kako bi stariji, umesto penzionisanja, ostali na poslu makar sa kraćim radnim vremenom.


Naslovne strane za sredu, 23. maj 2018. godine – NovostiDana.rs\nDnevne novine na naslovnim stranama izdanja za sredu, 23. maj, pišu o raznim temama da će jeftine stanove moći da kupe svi zaposleni u javnom sektoru, planovima vlasti u Prištini da „odseku“ sever Kosova, kao i mogućoj promeni kursa spoljne politike Srbije.\nBLIC– „Novi zakon će sprečiti monopol na udžbenike“, kaže za list ministar prosvete Mladen Šarčević. „Biće jeftinih stanova za prosvetare, medicinare“, o saznanjima lista da će pravo na jeftine stanove osim pripadnika vojske i bezbednosnih službi imati i ostali zaposleni u javnom sektoru. „Dosije Legija: 23 ubistva, tri otmice i dva teroristička napada“, naslov je teksta o Miloradu Ulemeku Legiji osudjenom za atentat na premijera Zorana Djindjića, koji očekuje presudu za pobunu JSO.\nVEČERNJE NOVOSTI– „Albanci hoće da odseku sever“, o tome da Albanci uz pomoć Nato saveznika planiraju upade na prelaze Jarinje i Brnjak. „Zaharova dolazi u Guču sa Dačićem“, o tome da je portparolka ruskog MSP-a Svetlana Zaharova pozvana na smotru trubača.\nDANAS– Pod naslovom „Država diskriminiše lekare, prosvetu…ulaguje se sili“, list piše da zaposleni u javnom sektoru traže da i njima postanu dostupni jeftini satanovi. „Državne institucije gase medije na lokalu“, o gašenju novosadske televizije Kanal 9. „Nastavak balansiranja izmedju Zapada i Rusije“, o tome da li je moguća promena spoljne politike Srbije zbog kosovskog pitanja. „Članovi REM odabrali da budu sigurnosni ventil vlasti“, naslov je odgovora novinarke Gordane Suša na saopštenje REM-a.\nINFORMER– O pregovorima sa Azerbejdžanom o vojnotehničkoj saradnji „Buk stiže iz Bakua“, list navodi da svetska kriza diže cene naftinih derivata u Srbiji „Evrodizel ide na 170 dinara, benzin na 160“.\nKURIR– „Slovenci udarili na srpsku privredu“, list navodi da moćnici iz LJubljane sprečavaju da Srbi kupe slovenačku banku, o problemima sa saobraćajnim dozvolama „Srbi neće moći kolima na more“.\nPOLITIKA– „U aprilu 2019. probni popis stanovništva“, o tome da će zvaničnom popisu 2021., prethoditi probni popis stanovništva za koji će biti angažovano 15.000 ljudi.“Dogodine u ovo vreme proizvodićemo traktore“, kaže za list izvršna direktorka idijskog TAFE-a Malika Srinivasan. „Begunac sa poternice u Ustavnom sudu u Prištini“, o tome da je bivši radnik Uprave carina i osudjenik Radomir Laban Raško izabran za sudiju Ustavnog suda Kosova.\nSRPSKI TELEGRAF– List piše o tajnoj akciji NATO čizma „Spisak za likvidacije državne bezbednosti“, o dočeku predsednika Srbije Aleksandara Vučića u Azerbejdžanu „Vučić umalo zaplakao na Bože pravde“.


"Smederevo ima preduslove za ekonomski razvoj" | Boom93\n„Smederevo ima preduslove za ekonomski razvoj“\nMinistar u Vladi Srbije bez portfelja Sulejman Ugljanin je u Smederevu sa gradonačelnicom Jasnom Avramović razgovarao o potencijalnim investicijama iz Turske gde Ugljanin putuje kroz dva dana.\nKako je saopštio kabinet gradonačelnice, Ugljanin je izjavio da su turski investitori zainteresovani za partnerstvo u izgradnji vagona i pomenuo Gošu iz Smederevske Palanke i smederevski Želvoz.\nUgljanin koji je i kopredsednik Komisije za ekonomsku saradnju Srbije i Turske, rekao je da je cilj da na predstojećem zasedanju Mešovitog komiteta Turske i Srbije zainteresuje sagovornike iz Turske za moguće partnerstvo.\n„Smederevo ima izvanredan geopolitički položaj – sa jedne strane imamo Dunav, sa druge strane imamo auto-put, aerodrom, železnicu. Imamo sve moguće preduslove za ekonomski razvoj”, ocenio je ministar.\nGradonačelnica Smedereva Jasna Avramović je dodala da gradska uprava intenzivno priprema projekte i stvara uslove za strane investitore.\nU proleće sa novom vlašću i direktorima\n“Ruske šare“ u Požarevcu


Čović je na ovu temu govorio prilikom gostovanja na Happy TV, gde je na početku istakao “prenaduvanu atmosferu” u domaćoj javnosti pre početka Svetskog prvenstva, što je neminovno uticalo i na same igrače.\n- Mislim da je sve prenaduvano bilo. Ne mislim da su mediji krivi, ali napravljena je atmosfera sa prevelikim očekivanjima, da samo treba da se pojavimo tamo i da postanemo prvaci sveta. Mi smo imali sasvim dobar tim, odličan stručni štab, ali u samoj atmosferi se nešto dogodilo. Snimali su se i filmovi, znate ono “bićemo prvaci sveta”, igrači to prate, gledaju, to je pritisak i na stručni štab, očekuje se da je to gotova stvar, u tim filmovima smo svojatali i što je naše i što nije naše... - istakao je Čović.\nOtkrio je da je već u mečevima protiv Italije i Filipina bilo primetno na “ne štima sve kako treba”.\n- Na osnovu mog 50-godišnjeg iskustva u košarci - bila je sjajna ekipa, sjajni igrači, ali nisam video taj sjaj u očima. Protiv Italijana je bilo signala za upozorenje, pa čak i u meču sa Filipinima. Košarka nije pojedinačni sport, košarka je kolektivni sport, kolektiv dobija, kolektiv gubi - rekao je Čović.\nPeto mesto na SP nije bilo dovoljno za plasman na Olimpijske igre, što je dodatni problem za naš nacionalni tim. Narednog leta imaće i još jednu tešku obavezu više, kako bi se uopšte stiglo do Tokija.\n- Mi smo što se tiče košarke u veoma ozbiljnim problemima, pogotovo ako se ne kvalifikujemo na Olimpijske igre, a kvalifikacioni turnir počinje 12 dana pred start OI. Tamo će igrati i Italijani, Česi, Rusi, Turci, Litvanci, Grci, zatim Slovenija, Hrvatska... uopšte nije naivno. Videćemo da li ćemo dobiti organizaciju, prošli put je država uspela da se uplati nekih 3,2 miliona evra, mislim da je država uložila oko dva do 2,5 miliona, ostatak firme. Sad to neće biti tako lako, mislim da to košta od tri do pet miliona evra. Bar je trebalo da budemo u četiri reprezentacije na SP - smatra Čović.\nNa kraju se osvrnuo i na veoma loše rezultate i naših mlađih reprezentativnih kategorija ovog leta, uz upozorenje i na neke druge stvari koje se dešavaju u našoj košarci, ne želeći da pominje konkretna imena.


Putin izjavom o Lugansku i Donjecku priznao nezavisnost Kosova?\nPutin je rekao da su Donjecka Narodna Republika i Luganska Narodna Republika postale nezavisne na osnovu presedana Međunarodnog suda pravde prilikom odlučivanja o nezavisnosti Kosova.\nPredsjednik Rusije Vladimir Putin nakon sastanka sa Antoniom Guterresom – generalnim sekretarom Ujedinjenih nacija istaknuo je kako i dalje očekuje i nada se da će moći da postigne sporazume sa Ukrajinom diplomatskim kanalima.\nPredsjednik Rusije govorio je i o Kosovu i napravio poređenje sa Donjeckom Narodnom Republikom i Luganskom Narodnom Republikom.\nPutin je istakao da je pročitao sva dokumenta Međunarodnog suda pravde u vezi sa Kosovom i da se dobro sjeća odluke u kojoj se navodi da u ostvarivanju prava na samoopredjeljenje određena teritorija bilo koje države nije u obavezi da od centralnih vlasti traži dozvolu da proglasi suverenitet.\n“To je rečeno za Kosovo i to je bila odluka Međunarodnog suda pravde, koju su svi podržali”, kazao je Putin, dodavši da Donjecka narodna republika i Luganska narodna republika imaju isto pravo kao Kosovo da se izjasne o svom suverenitetu bez dozvole centralne vlasti, “jer je presedan napravljen”, prenijele su RIA Novosti.


Zanimljivosti dana : U Indiji na oglas za posao javilo se 1,7 miliona ljudi!\nU indiji najveća banka koja se nalazi u državnom vlasništvu "SBI" raspisala je konkurs da bi samo par dana posle raspisivanja, bila zatrpana je prijavama budćih radnika - kandidata zbog 1.500 radnih mesta!.Posao u banci je....\nza početničke pozicijame, odnosno radnim mestima na bankovnim šalterima,i za ovaj konkurs se prijavilo da ne verujete 1,7 miliona ljudi!\nKako javlja Hindustan tajms,uslovi za posao su za indijske prilike izuzetno povoljni – banka "SBI" daje platu od oko 1.000 evra i dodatak za stanarinu u elitnom delu Mumbaja!Naravno upravni odbor banke ni u najluđim snovima nije mislila da će konkurs izazvati ovoliko interesovanje.\nIpak,u "SBI" banci obećavaju da će baš svaku prijavu detaljno razmotriti,ali ne znaju sa sigurnošću koliko će vremena proći do izbora idealnih kandidata.\nUprkos tome što je indijska ekonomija proteklih godina počela da beleži rast, nezaposlenost je u toj državi i dalje velika, a rad u sivoj zoni čest.\nDodatni problem je izazvala i globalna ekonomska kriza, zbog koje je u proteklih 18 meseci privatni sektor „zatvorio slavine", pa se nudi sve manje radnih mesta. Zato mnogi spas vide u državnim i javnim preduzećima.


Mediji o korupciji informativno, bez analiza - Dijalog.net\nNaslovna Borba protiv korupcije Mediji o korupciji informativno, bez analiza\nPostavljeno 11. October 2013.\nMediji u Srbiji intenzivno izveštavaju o korupciji, ali je uočeno samo informisanje o slučajevima korupcije bez detaljnih analiza, pokazao je izveštaj Biroa za društvena istraživanja (BIRODI) koji je 11. oktobra predstavljen u Beogradu. Borba protiv korupcije više je zastupljena u štampanim medijima nego na televizijskim stanicama, i o toj temi su najviše priloga i članaka imali televizija B92 i list Blic. Najviše se izveštavalo o zloupotrebama u javnom sektoru, a najzastupljeniji akter bila je Vlada Srbija, rekao je na konferenciji za novinare analitičar BIRODI Zoran Gavrilović.\nIzveštaj je obuhvatio izveštavanje ukupno 12 televizijskih stanica i dnevnih listova – Radio-televizija Srbije, TV Pink, TV Prva, B92, Skaj plus, Radio-televizija Vojvodine, Politika, Blic, Kurir, Večernje novosti, Informer i Naše novine u julu i avgustu.\n"Osim činjenice da u medijima dominira informativni pristup, postoji fenomen senzacionalizma koji je zamenio istraživačko novinarstvo", rekao je Gavrilović.\nOn je izneo primer istraživanja o tome koliko su građani upoznati sa time za šta je optužen vlasnik Delte Miroslav Mišković, i rekao da 30% građana zna, ali da 60% veruje da je kriv.\nGavrilović je rekao i da je u izveštavanju o korupciji više zastupljena policija i državni organi, nego advokati i osumnjičeni.\nOn je rekao i da Radio-televizija Srbije, kao javni servis, malo vremena i prostora posvećuje temi korupcije, to radi na informativni način i češće se bavi korupcijom u inostranstvu nego u Srbiji.\n"Budući da se zasniva na javnom finansiranju, RTS bi trebalo da ima u ovom polju vodeću ulogu, i da teme od javnog interesa ističe iznad ostalih tema", rekao je Gavrilović.\n"Potpredsednik Vlade Aleksandar Vučić je najpozitivnije zastupljen u medijima… Priča o sebi i hvali sebe, a novinari mu nisu postavljali kontrapitanja", dodao je Gavrilović.\nMonitoring je počeo 1. jula i sprovodiće se do kraja godine, i do tada će biti predstavljena tri izveštaja, kao i završni izveštaj sa preporukama za unapređivanje izveštavanja medija.\nIzvor: Biro za društvena istraživanja (BIRODI)/Beta\nPrethodno Slepi teško dolaze do posla\nSledeće Primena valjevskih strategija (1)\nTop Tags Evropska komisija Društvo evropske integracije OCD konkurs vladavina prava istraživanje lokalna samouprava Srbija i Evropska unija Evropska unija ljudska prava mediji Civilno društvo Vlada Republike Srbije mladi


Sekopak i JKP “Gradska čistoća” dele kante za reciklažu na Voždovcu!\nBeograd, 12. decembar 2014. godine – Uz saradnju sa kompanijom “Sekopak”, nacionalnim operaterom upravljanja ambalažnog otpada, radnici JKP “Gradska čistoća” će u subotu, 13. decembra 2014. godine, od osam časova ujutru, domaćinstvima u naselju Padina, delu koji pripada GO Voždovac, besplatno podeliti plave kante za odlaganje reciklabilnog otpada.\nStanovnici tog naselja su u obavezi da dobijene kante određenim danima o kojima će na licu mesta biti obavešteni, ostavljaju ispred svojih kapija kako bi ekipe “Gradske čistoće” tokom tog dana mogle da ih isprazne. Kante zapremine 120 litara namenjene su isključivo za odlaganje reciklabilnog otpada, zbog čega se i apeluje na njihove nove vlasnike da ih ne koriste za odlaganje šuta, zemlje ili pepela i žara koji može zapaliti i tako uništiti PVC kantu, ali ni komunalni otpad iz domaćinstva jer su predviđena samo za prikupljanje reciklabila.\nPilot akcija besplatne podele kanti za sakupljanje reciklabilnog otpada “Sekopak” pokreće sa ciljem da se poboljša organizacija odnošenja i razvrstavanja otpada, ali i podiže svest sugrađana o odlaganju ambalažnog otpada i reciklaže.


Poslat LGBTI upitnik predsedničkim kandidatima | Afera\n17. марта 2017. Afera online\t0 Comments\nUdruženje „Da se zna“ saopštilo je danas da je svim kandidatima za predsednika Srbije uputilo šest pitanja koja se tiču problema s kojima se suočava LGBTI populacija.\nU saopštenju se navodi da brojna istraživanja i izveštaji ukazuju na to da je Srbija i dalje homofobična sredina i da je udruženje odlučilo da pita kandidate šta će, ukoliko budu izabrani, učiniti u okviru svojih ingerencija kako bi poboljšali položaj LGBTI populacije i ohrabrili gradjanke i gradjane da poštuju i uvažavaju različitosti.\nKandidatima su postavljena pitanja poput autovanja, nekažnjavanja nasilja, zakona o rodnom identitetu, pravnog prepoznavanja istopolnog partnerstva.\nSvi odgovori biće objavljeni na fejsbuk stranici udruženja, kao i na konferenciji za novinare kada će biti predstavljen izveštaj monitoringa predsedničkih izbora.\n← LDP: Izjava Šešelja o pomilovanju Đinđićevih ubica je opasna\nZvezda na Banovom brdu, Partizan dočekuje Voždovac →\nHOROR: Ženu odmah posle porođaja prepolovio lift!\n23. августа 2017. Afera online\t0\nHitler skoro deceniju bio podstanar kod jevrejskog trgovca\n9. априла 2017. Afera online\t0\nMINISTARKA KRITIKUJE Ne stvarajte gužvu!


EU odlučila da spasi pčele, upotreba neonikotinoida ubuduće samo u staklenicima | Gde Investirati\nEU odlučila da spasi pčele, upotreba neonikotinoida ubuduće samo u staklenicima\nDokument u koji je imao uvid britanski Gardijan predstavlja prvi znak da Komisija želi potpuno da zabrani neonikotinoide zbog “akutnog rizika po pčele”. Zabrana bi mogla da stupi na snagu već ove godine ako je odobri većina članica Evropske unije.\nDo zabrane iz 2013. došlo je nakon što zemlje koje su joj se protivile, uključujući Britaniju, nisu uspele da skupe dovoljno glasova. Od tada je protivljenje Britanije oslabilo, sudeći prema odbijenim ponovljenim zahtevima britanskih farmera da im se “hitno” odobri korišćenje zabranjenih pesticida.\n“Količina naučnih dokaza o toksičnosti tih insekticida je tolika da nema šanse da te hemikalije mogu da ostanu na tržištu”, smatra Martin Dermin (Dermine) iz PAN Evrope, mreže nevladinih organizacija za akcije protiv pesticida koja je dobila procureli predlog EK i “podelila ga” sa Gardijanom.\n“PAN Evropa će se sa svojim partnerima boriti za podršku predlogu većine članica”. Inače, peticiju za zabranu neonikotinoida potpisalo je 4,4 vmiliona ljudi.\nAgencija je razmotrila dokaze koje su joj dostavili proizvođači pesticida i Komisija je zaključila da je kod “većine kultura” uočen “visok akutni rizik za pčele” od imidakloprida i klotianidina koje pravi Bajer (Bayer).\nZa Sindžentin (Syngenta) tiametoksam Komisija je saopštila da dokazi kompanije “nisu dovoljni” da se odbaci rizik.\n“Nauka se trka sa industrijom pesticida … Ako se poljoprivrednici oslobode neonikotinoida, imaće veću kontrolu nad svojom zemljom i moći će da odbace savete proizvođača pesticida”, rekao je Pol de Zilva (Paul de Zylva) iz organizacije Prijatelji Zemlje.\nMeđutim, Sara Mekrdži (Sarah Mukherjee), direktorka Udruženja za zaštitu roda (CPA) koje predstavlja prizvođače pesticida, kaže: “Razočarani smo predlogom (EK) koji više izgleda kao politička presuda nego kao glas nauke”.\nOna kaže da je procena Agencije zasnovana na onome što CPA vidi kao neizvodljive smernice koje nemaju formalno odobrenje članica EU: “Predlog je zasnovan na proceni za koju je korišćen neodobreni dokument ‘Smernice za pčele’ i odlično ilustruje posledice korišćenja ti smernica. Većina proizvoda za zaštitu roda, uključujući one koji se koriste u organskoj poljoprivredi, ne može da prođe te kriterijume”.\nDirektor organizacije Baglajf (Buglife) Mat Šardlou (Matt Shardlow) pozdravio je predloženu zabranu: “EFSA je potvrdila više od 70 visokih rizika od semena cerealija tretiranog neonikotinoidima”. On kaže da ti pesticidi mogu da se zadrže u tlu, kao i da zabrana treba da se zbog predostrožnosti odnosi i na stakleničku proizvodnju.\n“S obzirom na neuspeh industrije pesticida da prihvati ekološke posledice korišćenja neonikotinoida, složili smo se da je preko potrebna nova globalna konvencija”, kazao je Šardlou\nPrevious Australijska berza: Akcije industrije kanabisa porasle više od 130 odsto u ovoj godini\nNext Ljajić: Nema posledica po zaposlene u Srbiji zbog krize Agrokora\nCategory AgrobiznisNajvažnije vestiPreduzetništvoPrehrambena industrija\nVictoria Group treći najveći neto izvoznik Srbije\nViktorija grupa je sa svojim kompanijama Sojaprotein i Viktorijaoil treći najveći neto izvoznik Srbije, a prvoplasirana je u prehrambeno-prerađivačkom sektoru, saopštila je danas ta kompanija.\nRZD International isporučila Srbiji svih 27 dizel-motornih vozova\nKompanija “RZD International” je saopštila da je isporuka 27 novih dizel-motornih vozova za Srbiju, godinu dana pre dinamike u potpunosti realizovana.


Kina obećava Americi odgovor na raspoređivanje raketa na svom pragu - 06.08.2019, Sputnik Srbija\nKina obećava Americi odgovor na raspoređivanje raketa na svom pragu\nKina će preuzeti sve potrebne mere radi zaštite svojih interesa ako SAD rasporede rakete srednjeg dometa kopnenog baziranja u Pacifičkom regionu, saopštilo je... 06.08.2019, Sputnik Srbija\n08:57 06.08.2019 (Osveženo: 09:09 06.08.2019)\n© Sputnik / Mariя Plotnikova / Uđi u foto-galerijuPeking, Kina\nKina će preuzeti sve potrebne mere radi zaštite svojih interesa ako SAD rasporede rakete srednjeg dometa kopnenog baziranja u Pacifičkom regionu, saopštilo je Ministarstvo inostranih poslova Kine.\n„Kina nema nameru da mirno gleda kako se nanosi šteta njenim interesima, tim pre neće dozvoliti da neka država pravi nerede ispred njenog praga. Mi ćemo preduzeti sve potrebne mere kako bismo zaštitili svoju bezbednost“, navodi se u saopštenju.\nMinistarstvo inostranih poslova Rusije Kine takođe je naglasilo da će se raspoređivanje američkih raketa u Pacifičkom regionu vrlo negativno odraziti na međunarodnu i regionalnu bezbednost.\n„Nadamo se da će američka strana biti uviđavna u svojim akcijama, da neće preduzimati korake koji vode ka eskalaciji situacije u regionu i koji potkopavaju međunarodni i regionalni mir“, naglasili su u spoljnopolitičkom resoru Kine.\nŠef Pentagona Mark Esper, samo dan nakon što je prestao da važi Sporazum o raketama kratkog i srednjeg dometa, izjavio je da se zalaže za razmeštanje novih raketa u Aziji.


DODIK PORUČIO “Savjet ministara da imenuje Ćuluma za direktora SIPA” | Srpska Info\nDODIK PORUČIO “Savjet ministara da imenuje Ćuluma za direktora SIPA”\nAutor: Srna 18.01.2020. 15:33 ➔ 15:34\nLider SNSD Milorad Dodik izjavio je da Savjet ministara treba da imenuje Darka Ćuluma za direktora Agencije za istrage i zaštitu BiH (SIPA).\n– Kao što je poznato, procedure su okončane i sada je na Savjetu ministara da završi imenovanje – rekao je Dodik novinarima u Banjaluci.\nMinistar bezbjednosti u Savjetu ministara Fahrudin Radončić potvrdio je danas Srni da je predložio Ćuluma za novog direktora SIPA umjesto Perice Stanića.\n– Tako smo mi odlučili da podržimo prijedloge drugih bez ikakvog osporavanja. Očigledno je da sada SDA na dogovor želi novi dogovor, što je njihovo uobičajeno ponašanje, iako su dobili svoje pozicije u Savjetu ministara. To nije prihvatljivo i ako žele da razgovaramo na entitetskom nivou organizovaćemo sastanak – istakao je Dodik.\n– Rekao sam mu da nije problem da se razgovara o svakom pitanju, ali na entitetskom nivou, a ne da vi, čim možete, problematizujete bilo koje pitanje, pa i imenovanje Božovića. To nije fer, niti korektno, jer je za nas bilo teško prihvatiti da ministar insotranih poslova BiH bude Bisera Turković, ali je nismo osporili – rekao je Dodik.\nOn je ponovio da je SNSD zainteresovan da ima potpredsjednika FBiH, kao jedini legitimni predstavnik srpskog naroda za razliku od SDA, DF i Stranke za BiH.\nTagovi: Darko Ćulum,Milorad Dodik,Savjet ministara


Šaša: Kurtijeva vlada bi trebalo da uključi opoziciju u dijalog sa Srbijom - Kosovo Online\nŠaša: Kurtijeva vlada bi trebalo da uključi opoziciju u dijalog sa Srbijom\n24. Oktobar 2021. • 09:16\nBivši sekretar Ministarstva za evropske integracije Demuš Šaša skeptičan je oko toga da li će političke snage na Kosovu imati neophodnu zrelost da postignu unutrašnji konsenzus za ratifikaciju konačnog sporazuma sa Srbijom, prenosi Ekonomia online.\n„Što se tiče konačnog sporazuma sa Srbijom, optimista sam jer vidimo sve veću koordinaciju između EU i SAD. Videli smo posetu Lajčaka i Palmera, kao i sličnu situaciju u Skoplju i Atini pre postizanja Prespanskog sporazuma. Vidimo da imamo većinu na Kosovu i u Srbiji koja je sposobna da pogura napred do konačnog sporazuma, ali ne vidim motivaciju Srbije za konačni dogovor. Skeptičan sam da će političke snage na Kosovu imati neophodnu zrelost da postignu unutrašnji konsenzus za ratifikaciju konačnog sporazuma sa Srbijom”, rekao je Šaša.\nPrema njegovim rečima, Kurtijeva vlada ne bi trebalo da pravi greške prošle vlade, već da kontinuirano uključuje opoziciju u dijalog.\nDemuš Šaša Kosovo Srbi\nŠaša: ZSO po evropskom modelu, u okviru konačnog sporazuma\nNakon postignutog sporazuma u Briselu, kojim je okončana višednevna blokada na severu Kosova, analitičar Demuš Šaša kaže da je Evropska unija 30. septembra zvanično potvrdila da će osnivanje Zajednice srpskih opština biti jedna od narednih tema u dijalogu i da će o njoj biti reči do kraja ove godine, prenosi Koha.\nŠaša: Za viznu liberalizaciju ključan napredak u dijalogu\nŠaša: Od Samita u Sloveniji ne očekujem ništa konkretno za Kosovo


Tusk će od Ankare tražiti veće angažovanje u migrantskoj krizi\nPredsednik Evropskog saveta Donald Tusk rekao je danas da će tražiti od turskih vlasti da se više angažuju u upravljanju migrantskom krizom tokom posete Turskoj u četvrtak i u petak uoči samita Turska-EU u Briselu 7. marta.\n"Evropa je spremna,što je uvek pokazivala, da pruži znatnu finansijsku pomoć zemljama susedima ratnih zona", rekao je Tusk na konferenciji za štampu u Beču.\n"Istovremeno mi očekujemo od naših partnera da se više angažuju, što je neophodan uslov da se izbegne humanitarna katastrofa. To će biti tema mojih razgovora u Turskoj", rekao je on.\nTusk je danas u Beču počeo četvorodnevno turneju tokom koje će posetiti balkanske zemlje i Tursku. On će se u četvrtak u Ankari sastati s turskim premiijerom Ahmetom Davutogluom, a narednog dana u Istanbulu sa predsednikom Redžepom Tajipom Erdoganom. Taj sastanak s turskim zvaničnicima održaće se nekoliko dana pre evropskog samita 7. marta u Briselu kome će prisustvovati i Turska. Evropske zemlje sve više vide Tursku kao ključnu za rešenje migrantske krize koja deli EU.\nEvropski lideri žele da Ankara brže sprovodi akcioni plan EU-Turska prema kome se zemlja obavezala da zaustavi odlazak migranata ka Evropi u zamenu za finansijsku pomć i političke ustupke.\n"Otvaramo novo poglavlje u našoj borbi sa migrantskom krizom. Ona se zove nazad u Šengen", rekao je danas Tusk koga je primio austrijski kancelar Verner Fajman. Akcioni plan EU-Turska postignut krajem novembra 2015. još nije dao rezultate, ukazuju Evropljani koji su podeljeni oko upravljanja krizom dok se priliv migranata sa turskih obala za sada ne smanjuje. Pre odlaska u Tursku Tusk će otići večeras u Ljubljanu, sutra u Zagreb i Skoplje i u četvrtak u Grčku. Ta poseta zemljama na balkanskoj migrantskoj ruti ima za cilj nasavak gradjenja evropskog konsenzusa o načinu rešavanja migrantske krize i pripremu za samit sa Turskom 7. marta i za sastanak Evropskg saveta 17. i 8. marta, rekao je on prošle nedelje.\nNedavno otežavanje uslova ulaska za migrante u zemlje koje se nalaze duž balkanske rute dovelo je do nagomilavanja migranata u Grčkoj i straha od humanitarne krize u toj zemlji koja osudjuje odluke njenih suseda o blokiranju ulazaka migranata.\n"Kada spavate sa đavolom, budite se U PAKLU": Erdogan DRŽI EU U ŠACI, a migrantima je jednim udarcem hteo da ubije dve muve


Mogu li Veprovi do titule EFAF Kupa? - KRAGUJEVAČKI SPORT\nMogu li Veprovi do titule EFAF Kupa?\nKragujevački “Divlji veprovi“ u subotu će odigrati najznačajniju utakmicu u klupskoj i istoriji američkog fudbala u Srbije. Oni će se u Londonu, sa početkom u 16 časova, sastati sa domaćim “munjama”, u meču finala EFAF Kupa. Veprovima neće biti nimalo lako jer ih čeka tim u koji su Britanci mnogo ulagali u proteklih nekoliko godina i stvorili šampionski sastav koji daje čak 22 igrača za nacionalnu selekciju. Potpomognute sa više od 10 stranaca, „Munje“ su postale surovi vladari Ostrva i od poraza u finalu Britanskog šampionata 2008. godine nisu nijednom poklekle. Imaju fantastičan niz od 26 utakmica bez poraza na domaćoj sceni, a ne zaostaju ni u sudarima sa evropskim timovima. Prošle godine stigli su do polufinala EFAF kupa, gde su poraženi od kasnijih vicešampiona Karlštad Kuguara. Uz Veprove su jedini neporaženi tim.\nNažalost, na tronu može biti samo jedan, pa se ni Kragujevčani neće predavati, uprkos svim problemima koji ih prate još od žreba. Izvan svih očekivanja Veprovi su uzburkali i oduševili evropsku fudbalsku javnost, iako su austrijskim Plavim đavolima i Crnim panterima iz Francuske na crtu stajali posle iscrpnih putovanja autobusom. Za razliku od većine timova, koji su na gostovanja putovali avionom ili igrali mečeve na svom stadionu, fudbalski fanatici iz grada na Lepenici nisu imali prilike da se bar jednom odmore i odigraju meč pred svojom publikom. Oni su iz Kragujevca putovali i po 30 časova, a svoje srce ostavili su na evropskim borilištima, gde su izvojevali istorijske pobede. Bez obzira na sve te okolnosti, vlada uverenje da će tim iz šumadijske prestonice uspeti da još jednom silno obraduje sve pristalice i iz Londona donese do sada najvredniji trofej u svojoj istoriji.


Vučić i Kirhbaum o otvaranju poglavlja | N1 Srbija\nVučić: Nećemo moliti za otvaranje poglavlja\n22.03.2016. |13.43 |\nSrbija ubrzano otvara poglavlja na evropskom putu rekao je Aleksandar Vučić na zajedničkoj konferenciji sa poslanikom Bundestaga Ginterom Krihbaumom. Vučić je dodao da se nada da za to ima podršku Nemačke.\n"Bilateralni odnosi treba da se rešavaju bilateralnim putem, a evropska agenda je za evropske organizacije i institucije", rekao je premijer Vučić.\nOn je uveren da za to Srbija ima podršku Nemačke. "Videćemo šta će biti odluka EU povodom poglavlja 23 i 24", rekao je Vučić i poručio da nikoga neće moliti za datum otvaranja pregovora.\nPoslanik nemačkog Bundestaga i predsednik Odbora za evropska pitanja Ginter Krihbaum rekao je da je optimista da će uskoro sa Srbijom biti otvorena pregovaračka poglavlja 23 i 24 koja se tiču pravosuđa i vladavine prava.\n"Bilateralnim sporovima nije mesto na nivou EU, moramo spustiti loptu, jer sada govorimo o otvaranju poglavlja, a ne njihovom zatvaranju", objasnio je Krihbaum posle razgovora sa Vučićem.\nOn je rekao da je u Srbiju došao kako bi kao predsednik Odbora za evropska pitanja stekao uvid o sprovođenju reformi bitnih za put Srbije ka Evropskoj uniji.\n"To nisu jednostavne reforme i cenim što premijer nema nameru da ih odlaže unedogled, već mladima želi da otvori perspektivu koja nudi ujedinjena Evropa", rekao je Krihbaum.\nVeć podignut stepen borbene gotovosti\nPredsednik Vlade Srbije Aleksandar Vučić rekao je da je Srbija zbog poplava i migrantske krize već podigla stepen borbene gotovosti, dodajući da u ovom trenutku nema razloga za strah i da će se narednih dana verovatno opdržati sednica Biroa za koordinaciju službi bezbednosti.\n"Mi ćemo u narednim danima hladne glave sesti da vidimo kako da zaštitimo ključne objekte i nećemo ništa da prepustimo slučaju", rekao je premijer i naglasio da "nije lako pobediti ludilo".\nOn je poručio da je najbolje pokazati da se ne plašite i da se preduzimaju mere da se zaštite ljudi.\nVučić je najavio sednicu Biroa u narednim danima, a potom i razgovor sa predsednikom Srbije Tomislavom Nikolićem o eventualnoj sednici Nacionalnog saveta za bezbednost.\nAleksandar Vučić Ginter Kirhbaum\nPa zar poglavlja 23 i 24 nisu otvorena u januaru , tako je presednik vlade rekao kad je posao da otvori prva dva poglavlja .Sav ushicen je tad rekao . A sad druga pricao naseg demagoga.\nSamo da ne budemo molili za zatvaranje poglavlja\nAko neće da nas prime neka to i kažu,da olakšamo i njima muku oko osmišljavanja novih i novih uslova,a nas spasu daljeg njima podaništva.


Održana Prva IT konferencija u Bihaću BeIT – Privredna komora Unsko-sanskog kantona\nU Bihaću je jučer, 10. maja 2018. godine, održana Prva IT konferencija u Bihaću pod nazivom BeIT. Na konferenciji je učestvovalo oko 160 učesnika.\nUčesnici su imali priliku da čuju izvrsne predavače koji su pripremili predavanja iz nekih od najaktuelnijih tema iz svijeta tehnologije. Na Konferenciji su se obratili direktor Microsofta u BiH, šef tehničkog odjela Al Jazeere Balkans, Prorektor Univerziteta Džemal Bijedić u Mostaru i profesori sa Fakulteta Informacijskih tehnologija iz Mostara, te uspješni stručnjaci iz oblasti IT-a iz Njemačke, Rumunije i Slovenije.\nU BiH trenutno ima oko 400 IT kompanija koje zapošljavaju oko 3500 inžinjera, ali taj broj bi obzirom na kretanja i potražnju tržišta mogao biti značajno veći. Zapošljavanje i rast ovog sektora moguće je postići ako se uloži više napora u kvalitetnije obrazovanje IT kadra prema potrebi industrije.\nU sklopu Konferencije održana je panel diskusija, predstavnika akademije, gradske vlasti i industrije, koja je iznijela zaključke da IT ne treba gledati samo kao zaseban sektor, već da IT učestvuje u svim sferama života i da je veoma važno da se sa svih nivoa vlasti usmjeri više energije u jačanje ovog sektora. Univerzitet u Bihaću će razmotriti uvođenje novih programa i smjerova prema potrebama tržišta i u skaldu sa trenutnim zakonskim okvirima.\nOrganizatori Konferencije, koji dolaze iz Razvojne agencije Unsko-sanskog kantona, Univerziteta u Bihaću i IT firme IDK Studio su zatvorili konferenciju uz podjelu nagrada učesnicima, te s porukom da ovom gradu treba više ovakvih događaja koji povezuju i inspirišu ljude.


Damasku smeta Ankara, a sirijskoj opoziciji Iran - 24.01.2017, Sputnik Srbija\nNa pregovorima u Astanu strane su uspele da postignu konkretne rezultate o rešavanju krize u Siriji, izjavio je stalni predstavnik Sirije u UN Bašar el Džafari. 24.01.2017, Sputnik Srbija\n15:13 24.01.2017 (Osveženo: 15:15 24.01.2017)\n© AP Photo / Sergei GritsSirijski pregovori u Astani, Kazahstan, 23. januara\nNa pregovorima u Astanu strane su uspele da postignu konkretne rezultate o rešavanju krize u Siriji, izjavio je stalni predstavnik Sirije u UN Bašar el Džafari.\n24 Januar 2017, 14:37\n„U pregovorima u Astani određen je cilj: pronaći put rešavanju krize, pomeriti se u pravcu miru, pronaći mehanizam uspostavljanja režima prekida vatre. To nije pijaca, mi smo razgovarali o određenom dnevnom redu, razgovarali o njemu i postigli određene rezultate“, rekao je Džafari na pres-konferenciji na kraju razgovora.\nPrema njegovim rečima, putevi rešavanja problema leže u stvaranju mehanizama za praćenje primirja i sprečavanje provokacija. On je priznao da je sedenje za pregovaračkim stolom zajedno sa opozicijom bilo veoma teško, naglasivši da je zvanični Damask spreman i dalje da radi na tome, kako bi se zaustavio teror.\nDamask ulogu Turske u sirijskom pitanju smatra negativnom, ali to pitanje ne pokreće tokom pregovora, rekao je Džafari.\n„Insistiramo da Sirija bude građanska i sekularna država, ali su turska delegacija i delegacija naoružane sirijske opozicije odbile taj predlog“, dodao je stalni predstavnik.\nNema vojnog rešenja sirijske krize, pregovori se nastavljaju\n24 Januar 2017, 13:19\n„Najvažnije, što se tiče sastanka u Astani, jeste to što su sve strane u pregovorima izašle sa zajedničkom deklaracijom“, naglasio je predstavnik.\nPritom, kako saopštava agencija Rojters, opozicija je ostala nezadovoljna zbog završnog dokumenta pregovora, jer se u njemu ne pominje vojna uloga Irana u sukobima.\n„Iran se nalazio na čelu niza vojnih napada koji su doveli do iznuđenog preseljenja na hiljade Sirijaca i krvoprolića. Saopštenje legalizuje tu ulogu“, saopštili su predstavnici opozicije.\nŠef delegacije sirijske opozicije Mohamed Aluš saopštio je novinarima da se sirijska opozicija nada da će doći do prekida borbi u Siriji zahvaljujući ulozi Rusije u međusirijskom rešavanju krize.\nPrema njegovim rečima, u Astani je počeo proces čiji cilj je, pre svega, jačanje režima prekida vatre, kao i realizacija humanitarnih tačaka koje se nalaze u rezoluciji SB UN.


Dodge se vraća na čuvenu stazu Nürburgring Nordschleife - BIGportal.ba\n31 Maja, 2020 31 Maja, 2020 088\nDodge Viper ACR i dalje je najbrži američki automobil čije je vrijeme mjereno na njemačkoj stazi Nürburgring Nordschleife, ali se u kompaniji pod okriljem grupacije FCA spremaju za odlazak po novo najbolje vrijeme.\nOlakšan i podešen prvenstveno za korištenje na stazi, Dodgeov model Viper ACR ostvario je mnogo rekordnih vremena na stazama širom svijeta, ali Amerikanci su nakon svog posljednjeg pokušaja na stazi Nürburgring Nordschleife kući ipak otišli razočarani, jer njihova “Otrovnica“ s čuvenim 8,4-litarskim V10 motorom iznad prednje osovine kroz “zeleni pakao“ nije prošla u planiranom vremenu (ispod sedam minuta).\nNakon skoro trogodišnjeg zatišja, a prema posljednjim informacijama iz pouzdanih izvora, u Dodgeu se opet spremaju za odlazak u Njemačku, ali će po novo najbolje vrijeme ovaj put ići s varijacijom na osnovici modela Challenger koji će kao treći Dodge do sada na sebi nositi oznaku ACR (American Club Racer).\nKompresorom potpomognut 6,2-litarski V8 motor u Dodgeovom automobilu možda i neće razvijati onoliko snage koliko razvija u “street race“ verzijama Hellcat Redeye i Demon, ali će s višestruko podesivim ovjesom, aerodinamikom, kočnicama, gumama i adekvatnom “dijetom“ Challenger biti optimiziran za sve izazove staze Nordschleife na kojoj za ostvarenje dobrog rezultata nisu dovoljne samo konjske snage.\nPodsjećanja radi, Viper ACR je krug na njemačkoj stazi “zatvorio“ u vremenu 7:01.3, a mi se iskreno nadamo da će Dodge s “Izazivačem“ na kraju ući u malo društvo kompanija čiji su automobili stazom protutnjali za manje od sedam minuta.\nNissan teaserom najavio novi sportski automobil


POPDV evidencija – DynaSoft\nod Mladen · Objavljeno 16.06.2018 · Menjano 31.07.2018\nOd 01.07.2018. godine počinje da se primenjuje Pravilnik o obliku, sadržini i načinu vođenja evidencije o PDV i o obliku i sadržini pregleda obračuna PDV (POPDV obrazac).\nU sklopu aplikacije Poslovni Softver korisniku je ostavljena mogućnost da precizno kontroliše kako i na koji način će se određeni uneti dokument prenositi u PDV evidenciju. Dokumenti mogu da se odmah rasporede po odgovarajućim stavkama PDV evidencije i obrazac POPDV i prateće knjige za taj period mogu da se dobiju istog trenutka. Na taj način sva dokumentacija je “završava” istog trenutka i na kraju obračunskog perioda ostaje samo da se odštampaju obrasci i prenesu XML datoteke.\nPrvi nivo je vrsta dokumenta. Naime svaka vrsta dokumenta (ulazni račun robe, izlazni račun robe, povrat robe, knjižno odobrenje i slično) imaju predefinisanu šifru PDV evidencije u koju je uneta najčešća šifra koja se koristi za tu vrstu dokumenta.\nU slučajevima kada se šifra PDV evidencije razlikuje od podrazumevane za tu vrstu dokumenta ostavljena je mogućnost da se za taj konkretan dokument promeni. Izmena je moguća na nivou zaglavlja i na nivou stavke. Na nivou zaglavlja važi za ceo dokument odnosno sve unete stavke po tom dokumentu.\nNa nivou stavke se menja podrazumevano podešavanja na nivou zaglavlja. Na taj način jedan dokument može imati više različitih šifri PDV-a. NAPOMENA: sve stavke sa istom šifrom PDV evidencije se pojavljuju kao jedna stavka KIR odnosno KPR.\nSve ove izmene se vide prilikom pregleda KIR i KPR knjiga. Kao i do sada ostavljena je mogućnost ručnog “doterivanja” KIR ili KPR stavke i osim svih podataka koje ste i do sada mogli menjati dodana je i šifra PDV evidencije.\nNa kraju tu je i POPDV obrazac, za određeni period (što zavisi od tipa firme) prikazuju se sabrani podaci po svakoj od šifri PDV evidencije. Izborom opcije Knjiga moguće je za svaku vrstu PDV evidencije dobiti listu dokumenata na osnovu kojih se dobija ukupan iznos. Izborom opcije Prenos pokreće se standarni izvoz u XML formatu koji je moguće uvesti na sajtu Poreske uprave.\nDefinisanje šifre PDV evidencije na nivou vrste dokumenta. Šifra važi za sve dokumente te vrste osim za one gde je u zaglavlju podešena šifra PDV evidencije.\nUnos šifre PDV evidencije koja važi za ceo ulazni dokument odnosno za stavke gde nije ručno dodana posebna šifra PDV evidencije.\nUnos PDV evidencije na nivou stavke ulaznog dokumenta.\nUnos šifre PDV evidencije za određeni izlazni dokument\nUnos šifre PDV evidencije koja važi za jednu stavku izlaznog dokumenta\nIzgled knjige izdatih računa (KIR)\nIzmena stavke knjige izdatih računa (KIR)\nIzgled knjige primljenih računa (KPR)\nIzmena stavke knjige primljenih računa (KPR)\nFormirani obrazac PoPDV\nPregled knjiga PDV evidencije po određenoj šifri PDV-a\nDefinisanje šifarnika PoPDV evidencije.\nPrimer odštampanog POPDV obrasca\nSledeći članak Prihodi van radnog odnosa\nPrethodni članak Obrazac KEP – Pravilnik o evidenciji prometa od 2016. godine